மலேசியக் குடும்ப உன்னத கோட்பாடு அமைச்சர்களின் 100 நாள் அடைவு நிலை உயர்கல்வியமைச்சர் தரும் விளக்கம்

கோலாலம்பூர், நவ. 9-

1. கே : 2021ஆம் ஆண்டு ஆகஸ்ட் மாதம் 27ஆம் தேதியன்று பிரதமர் டத்தோஸ்ரீ இஸ்மாயில் சப்ரி யாக்கோப் தமது புதிய அமைச்சரவை பட்டியலை அறிவித்தார். 100 நாட்களுக்குள் தங்களின் அடைவு நிலையினை நிரூபிக்க வேண்டும் என்பதுதான் வேண்டுகோள்.  அமைச்சர்களின் 100 நாள் அடைவு நிலை தொடர்பிலான முன்முயற்சி திட்டமானது மலேசியக் குடும்ப உன்னத  திட்டம் என்று அழைக்கப்படுகிறது. உயர்கல்வி நோக்கங்களை நிறைவேற்றவும் பொதுவாக மக்கள் குறிப்பாக மாணவர்களின் தேவைகளை நிறைவு செய்யும் வண்ணம் உங்களின் முதன்மையான கவனம் என்ன?

பதில் : குறிப்பாக உயர்கல்வி அமைச்சு சம்பந்தமான மலேசியக் குடும்ப உன்னத நோக்கங்களை இங்கே பகிர்ந்து கொள்ள நான் விரும்புகிறேன். 100 நாள் அடைவு நிலை தொடர்பில் நிறைவேற்ற வேண்டிய நான்கு நடவடிக்கைகளை உயர்கல்வி அமைச்சு பட்டியலிட்டுள்ளது.

(i) மலேசியக் குடும்ப பல்கலைக்கழக வளாக உணவுத் திட்டத்தின் கீழ் இலவச உணவு பற்றுச்சீட்டு வழங்குதல்

(ii) பல்கலைக்கழக உயர்கல்வியாளர்களுக்கு தடுப்பூசி வழங்குதல்

(iii) உயர்கல்வி நிலைய மாணவர்களுக்கு துரித பரிசோதனை கருவிகள் வழங்குதல்

(iv) Program GETHIRED@KPT மூலம் உயர்கல்வி நிலைய மாணவர்களுக்கு வேலை வாய்ப்புகளையும் வருமானத்தை ஈட்டவும் வழியேற்படுத்தித் தருதல்.

மக்களின் மகிழ்வான வாழ்க்கையினை உயர்த்தும் வகையில் உயர்கல்வி அமைச்சு Menyemarakkan Semangat#KPTPrihatin என்ற வியூகத்தை பயன்படுத்தி வருகிறது. நடப்பு நிலைமையின் தேவைகளை உணர்ந்து கொள்ளுதல், பொறுப்பாகவும் நம்பமாகவும் நடந்து கொள்ளுதல் மற்றும் மக்களின் நம்பிக்கையை மீட்டெடுத்தல் போன்ற மூன்று மலேசியக் குடும்ப உன்னத கோட்பாடுகளுக்கு இத்தகைய அணுகுமுறை முக்கியத்துவம் வழங்குகிறது.

2. கே : 100 நாள் அடைவு நிலையினை சாதிப்பதற்கு உயர்கல்வி அமைச்சு கடைப்பிடிக்கும் வழிமுறைதான் என்ன?

பதில் : மூன்று அம்சங்களை அடிப்படையாக வைத்து AKM நான்கு உன்னத கோட்பாடு நடவடிக்கைகள் தேர்வு செய்யப்பட்டுள்ளன. நடப்பு அரசாங்க கொள்கைகளுக்கு ஏற்ப மறுவடிவம் காண்பது என்பது நேர்முகமாகவோ மறைமுகமாகவோ வவாசான் 2030, 12ஆவது மலேசியத் திட்டம், 2015-2025 மலேசியக் கல்வி மேம்பாட்டுத் திட்டத்திற்கு இது இறுதியில் நன்மை பயக்கும். இவை எல்லாம் தேசிய மீட்சித் திட்டத்தை வெற்றி பெற வைக்கும். நிதி வளத்தை கருத்தில் கொண்டு உயர்கல்வி அமைச்சு காரியமாற்றுகிறது. சிக்கன அடிப்படையில் இருக்கிற ஒதுக்கீட்டை பயன்படுத்துகிறது. அரசாங்கத்தின் கூடுதல் ஒதுக்கீடு தேவையில்லை.

3. கே : மலேசியக் குடும்ப உன்னத நோக்கங்களின் நன்மைகள் உயர்கல்வி நிலையங்களின் பட்டதாரிகள் மற்றும் மாணவர்களை சென்று சேர வேண்டிய இலக்கினை அமைச்சு கொண்டுள்ளது. ஒவ்வொரு AKM நடவடிக்கை குறித்து சுருக்கமாக விவரிப்பீர்களா?

பதில் : (i) முதலாவது இலவச உணவு பற்றுச்சீட்டு வழங்குவது. பி40 பிரிவு மாணவர்களை இலக்காக கொண்டு இத்திட்டம் மேற்கொள்ளப்படுகிறது. மாணவர்கள் மற்றும் குடும்பங்களின் வாழ்க்கை செலவினச் சுமையினை இது குறைக்கிறது. 443,760 உணவு பற்றுச்சீட்டுகள் தயாராகியுள்ளன. இதற்கான ஒதுக்கீடு 6.6 மில்லியன் வெள்ளி. ஏறத்தாழ 88,752 மாணவர்கள் இதனால் பயனடைவர் என்று மதிப்பிடப்படுகிறது. 5 பல்கலைக்கழகங்களில் டிஜிட்டல் பற்றுச்சீட்டு முறை பயன்படுத்தப்படும். 15 பல்கலைக்கழகங்களில் ரொக்கப் பண பற்றுச்சீட்டு முறை பயன்படுத்தப்படும்.

          (ii) தடுப்பூசி வழங்குதல்

பல்கலைக்கழக வளாகத் திட்டத்தின் மூலம்  தடுப்பூசி போடுதல் இரண்டாவது AKM திட்டமாகும். பல்கலைக்கழகங்கள் படிப்படியாக திறக்கப்படுகின்றன. உயர்கல்வி நிலையங்களில் உள்ள அனைவரும் 100 விழுக்காடு தடுப்பூசி பெற வேண்டும் என்பது எங்களின் இலக்கு.

         (iii) மாணவர்களுக்கு துரித பரிசோதனைக் கருவிகள் விநியோகம்

பரிசோதனைக் கருவிகள் வழங்குவது என்பது AKM மூன்றாவது திட்டமாகும். கோவிட்-19 பெருந்தொற்றுக்கு எதிராக மாணவர்களை இது பாதுகாக்கிறது.

        (iv) மாணவர்களுக்கு வேலை வாய்ப்புகள்

Program GETHIRED@KPT என்ற திட்டத்தின் மூலம் மாணவர்களுக்கு வேலை வாய்ப்பு என்பது AKM நான்காவது திட்டமாகும். குறைந்தபட்சம் 13,000 மாணவர்கள் பயன்பெறுவர் என்று மதிப்பிடப்படுகிறது.

4. கே : இதுநாள் வரையில் உயர்கல்வியின் அடைவுநிலையை பற்றி விவரிக்க இயலுமா?

பதில் : இதுவரையில் 133,128 உணவு பற்றுச்சீட்டுகளை விநியோகம் செய்துள்ளோம். மேலும் 310,632 பற்றுச்சீட்டுகள் பிறகு விநியோகம் செய்யப்படும். 1.15 மில்லியன் மாணவர்களில் 959,917 பேர் தடுப்பூசி பெற்றுள்ளனர். 1,161,969 பரிசோதனைக் கருவிகள் விநியோகம் செய்யப்பட்டுள்ளன.

5. கே : அமைச்சு சவால்களை சமாளிப்பது எவ்வாறு?

பதில் : எதிலுமே சவால்களை எதிர்நோக்குவது தவிர்க்க இயலாத ஒன்று. சவால்களை வெற்றிகரமாக சமாளித்து வருகிறோம். கோவிட்-19 தடுப்பூசித் திட்டத்தின் சிறப்புக் குழுவும் மலேசிய சுகாதார அமைச்சும் ஒப்பற்ற ஒத்துழைப்பினை வழங்குவது அற்புதம்.

6. கே : உங்களின் எதிர்பார்ப்பு என்ன

பதில் : நாங்கள் மேற்கொள்ளும் பல்வேறு திட்டங்களாலும் வழங்கப்படும் உதவிகளாலும் மக்கள் நிச்சயம் நன்மை பெறுவர். அனைத்து தரப்பும் நேர்முகமாக அல்லது மறைமுகமாக நன்மை பெறுவர் என்பது எனது எதிர்பார்ப்பு.


ஒலிநாடா வெளியீடு: நஜீப் அவதூறு வழக்கு

தங்களின் அந்தரங்க தொலைபேசி உரையாடல்களை வெளியிட்டதாக கூறி ஊழல் தடுப்பு ஆணையத்தின் மீதும் அதன் தலைவர் லத்திஃபா கோயா மீதும் அவதூறு வழக்கு ஒன்றை தொடர்ந்தார் முன்னாள் பிரதமர் நஜீப்.

நஜீப்பும் அவரின் மனைவியும் பேசும் உரையாடல்கள் உட்பட மொத்தம் 9 உரையாடல்களை கொண்ட ஒலிநாடாக்களை வெளியிட்டு பெரும் பரபரப்பை ஏற்படுத்தியது தெரிந்ததே.

1
எம்டிபி ஊழலை மூடி மறைக்க இந்த உரையாடல் நடந்திருக்கிறது என்று லத்திஃபா கூறியிருந்தார். இது தொடர்பில் நஜீப் அவதூறு வழக்கு ஒன்றை தொடர்ந்திருப்பதை அவர்களின் வழக்கறிஞர் ஷாஃபி அப்துல்லா

உறுதிப்படுத்தினார்.

தற்போதைக்கு இது ஒரு தலைப்பட்ச வழக்கு என்பதால் இதுபற்றிய முழுவிவரங்களை தம்மால் வழங்க முடியாது என்று அவர் கூறியிருந்தார்.

பிரதமராக இருந்த நஜீப் அவரின் மனைவி ரோஸ்மா, முன்னாள் ஊழல் தடுப்பு ஆணையர் ஸுல்கிப்ளி அமாட்

மற்றும் அபுதாபி இளவரசர், பாலிங் அம்னோ

நாடாளுமன்ற உறுப்பினர் அப்துல் அஸிஸ்

ஆகியோரும் பேசுகின்ற உரையாடல்களைக் கொண்ட அந்த ஒலிநாடாக்களை லத்திஃபா கோயா வெளியிட்டார்.


கஜா புயல் சேதங்களை மதிப்பிட்டு காலதாமதம் இன்றி இழப்பீடு வழங்க வேண்டும் - வைகோ வலியுறுத்தல்

சென்னை, நவ. 18-

கஜா புயல் சேதங்களை மதிப்பிட்டு காலதாமதம் இன்றி இழப்பீடு வழங்க வேண்டும் என மதிமுக  பொதுச்செயலாளர் வைகோ வலியுறுத்தியுள்ளார்.

இதுகுறித்து அவர் விடுத்துள்ள அறிக்கையில், கஜா புயல் தாக்குதலால் நாகப்பட்டினம் மாவட்டம் முற்றிலும்  நிலைகுலைந்து விட்டது. மரங்கள் விழுந்து போக்குவரத்து துண்டிக்கப்பட்டும், மின்கம்பங்கள் முறிந்து போனதால் மின்சார  விநியோகமும் பாதிக்கப்பட்டு, மாவட்டத்தின் பெரும்பாலான பகுதிகள் இருளில் மூழ்கியும் கிடக்கின்றன. பேரிடர்  மேலாண்மைக் குழுவினர் இரவுப் பகலாகப் பாடுபட்டு, நேர இருந்த ஆபத்துக்களை முடிந்தமட்டும் தடுத்து இருக்கின்றனர்.

தமிழக அரசின் பாராட்டத் தக்க முன்னெச்சரிக்கை நடவடிக்கைகளால் பெருமளவு உயிர்ச்சேதம் தவிர்க்கப்பட்டு இருந்தாலும்,  கஜா புயலால் 51 பேர் உயிர்ப்பலி ஆனது வேதனை அளிக்கின்றது. கஜா புயலால் மிகக் கடுமையாகப் பாதிக்கப்பட்டுள்ள  நாகப்பட்டினம், திருவாரூர், தஞ்சை, புதுக்கோட்டை இராமநாதபுரம், கடலூர் ஆகிய ஆறு மாவட்டங்களில் அரசு இயந்திரத்தை  முடுக்கி விட்டு பாதிப்புகளைக் கணக்கெடுக்க நடவடிக்கை மேற்கொள்ள வேண்டும். குடிசைகளை இழந்தோர் மற்றும் வீடுகள்  சேதமடைந்தோர் பற்றிய விவரங்களை உடனடியாகச் சேகரிக்க வேண்டும். இவ்வாறு அவர் கூறியுள்ளார்.


அந்நிய நாட்டவர்களின் தீபாவளிச் சந்தையைக் கட்டுப்படுத்துவீர்.  வர்த்தகர்கள் அவசர கோரிக்கை.

(சுகுணா முனியாண்டி) பினாங்கு,

பினாங்கு, மார்க்கெட் ஸ்திரீட், குயின் ஸ்திரீட் ஆகிய பகுதிகளில் இந்தியர்களின் பாரம்பரிய வர்த்தகத் தலமாகவும் லிட்டில் இந்தியாவாகவும் பிரகட னப்படுத்தப்பட்ட நிலையில் தீபாவளிப் பண்டிகைக் காலத்தின் போது வெளியாட்களும் அந்நிய நாட்டவர்களும் குறிப்பிட்ட பகுதிகளில் நடத்தி வரும் தீபா வளிச் சந்தைப் போன்றவற்றினால் காலம் காலமாக அப்பகுதியில் வர்த்தகம் செய்து வரும் இந்திய வியாபாரிகள் பெரியளவில் பாதிக்கப்பட்டு வரு கின்றனர்.

Read More: Malaysia Nanban Tamil Daily on 24.10.2018


அண்டை நாடுகளுக்கு பரிசு அறிவித்தார் பிரதமர் மோடி!

அண்டை நாடுகளுக்கான பரிசாக இந்தியா ‘ஜிசாட்-9’ மே-5ம் தேதி விண்ணில் செலுத்த காத்திருக்கிறது. இந்தியா தன்னுடைய அண்டை நாடுகளுடனான உறவினை மேம்படுத்திக்கொள்ள இந்த செயற்கைகோள் உதவும் என நம்பப்படுகிறது. இந்தியப் பிரதமராக மோடி பதவியேற்ற ஒரு வாரத்திலேயே அண்டை நாடுகளுக்கும் பயனளிக்கும் வகையில் ‘சார்க் செயற்கைக்கோள்’ தயார் செய்ய திட்டம் வகுக்கப்பட்டது. இத்திட்டத்திலிருந்து பாகிஸ்தான் விலகிக்கொள்ள தற்போது ’தெற்காசியா செயற்கைக்கோள்’ எனப் பெயரிடப்பட்டு வருகிற மே 5-ம் தேதில் விண்ணில் பாய்கிறது. இந்தியாவுக்கும் அண்டை நாடுகளுக்கும் தொலைத்தொடர்பு மற்றும் ஒளிபரப்பு சேவைகளில் பெரும் பயனளிக்கும் விதமாக 450 கோடி ரூபாய் பட்ஜெட்டில் இஸ்ரோவில் தயாரிக்கப்பட்டது தான் ‘ஜிசாட் 9’. இதுதொடர்பாக மோடி நேற்று தன்னுடைய வானொலி நிகழ்ச்சியான ‘மான் கீ பாத்’-ல் இந்தியாவின் திட்டங்கள் அண்டை நாடுகளுக்கும் எவ்வாறு பயனளிக்கப் போகிறது என்பது குறித்து விரிவுரை ஆற்றினார். இத்திட்டத்தில் நேபாள், பூட்டான், வங்கதேசம், மாலத்தீவுகள் மற்றும் இலங்கை ஒத் துழைப்பு அளிப்பதாகக் கூறியுள்ளன. ஆப்கானிஸ்தான் தொழில்நுட்ப ரீதியாக ஒரு பேச்சுவார்த்தையில் ஈடுபட்டுள்ளது. பாதுகாப்பு காரணங்களுக்காக பாகிஸ்தான் இந்தத் திட்டத்தில் இருப்பது குறித்து இந்தியா யோசித்து வந்தது. அதே சமயத்தில் பாகிஸ்தானும் தங்களிடமே செயற்கைகோள்கள் இருக் கின்றன எனக் கூறி திட்டத்தில் பங்கெடுக்கப் போவதில்லை எனத் தெரிவித்துள்ளது. செயற்கைக்கோள் விண்ணில் செலுத்தப்பட்ட பின்னர் பரஸ்பர ஒத்துழைப்பின் மூலம் ‘ஜிசாட்’ பராமரிக்கப்படும் எனத் தெரிவிக்கப்பட்டுள்ளது.


பட்ஜெட் 2018: இந்தியர்களுக்கு புதிய ஒதுக்கீடு இல்லை

கோலாலம்பூர், அக். 28-

பிரதமர் டத்தோஸ்ரீ நஜீப் துன் ரசாக் நேற்று அறிவித்த 2018-ஆம் ஆண்டிற்கான வரவு செலவுத் திட்டத்தில், மலேசிய இந்தியர்களுக்கென்று பிரத்தியேக மாகக் கூறும் அளவிற்கு புதிய திட்டங்களோ அல்லது கூடுதல் ஒதுக்கீடுகளோ கிடையாது என்பதே மலேசிய இந்தியர்களின் நலன் மீது அக்கறை கொண்ட பலரின் பரவலான கருத்தாகும்.

தமிழ்ப்பள்ளிகள், தொழில் முனைவர்கள் ஆகியோருக்கு அதே வெ.5 கோடி ஒதுக்கீட்டை பிரதமர் அறிவித்திருந்தார். அது போக, இந்தியர்களுக்கான நீல பெருந்திட்டத்தில் அறிவித்திருந்த பங்குகள் ஒதுக்கீட்டை இந்த வரவு செலவு திட்டத்தில் பிரதமர் இணைத்துள்ளார். அதை விடுத்து, கூடுதலாக எதையும் இந்தியர்களுக்காக பிரதமர் அறிவிக்கவில்லை என்று அவர் தெரிவித்தனர்.

 தனது 81 பக்க வரவு செலவு திட்ட அறிக்கையில் இந்திய சமூகத்திற்காக, ஏழு பத்திகளில் நஜீப் கூறியிருப்பது:

* இந்திய சமூகத்தை பொறுத்த வரையில், இந்திய சமூகத்தின் சராசரி மாதாந்திர குடும்ப வருமானம் ஆண்டுக்கு 6.8 விழுக்காடு அதிகரித்துள்ளது. அண்மையில், மலேசிய இந்திய நீல பெருந்திட்டத்தை நான் தொடக்கி வைத்தேன்.

Read More: Malaysia Nanban News paper 2017 on 28.10.2017


சிறுமி லாரண்யா மரண விவகாரம்! கிள்ளான் மருத்துவமனையில் மறியல்!

கடும் காய்ச்சலால் பாதிக்கப்பட்டிருந்த சிறுமி லாரணியா கிள்ளான் பெரிய மருத்துவமனைக்குக் கொண்டு வருவதற்கு ஒரு மணி நேரத்திற்கு முன் பாகவே மரணமடைந்து விட்டதாகவும் இதன் தொடர்பில் சம்பந் தப்பட்ட மருத்துவமனை நேற்று முன்தினம் ஏற்பாடு செய்த சுயேச்சை விசாரணைக் குழு வின் விளக்கமும் பதிலும் அதிருப்தியளிப்பதாகக் கூறிய அச்சிறுமியின் குடும்பத்தினர் கடும் ஆட்சேபமும் மறுப்பும் தெரி வித்ததுடன் சம்பந்தப்பட்ட தெங்கு அம்புவான் ரஹிமா பொதுமருத்துவமனையின் நடவடிக்கைக்கு கண்டனம் தெரிவிக்கும் வகையில் இயக்கப் பொறுப்பாளர்கள், பொதுமக்கள் ஆகியோருடன் அம்மருத்துவமனையின் அவசரப்பிரிவு வளாகத்தின் முன்பு பதாகைகள் ஏந்தி மறியலில் ஈடுபட்டனர். நேற்று பிற்பகல் 3.00 மணியளவில் நம்பிக்கை இயக்கத் தலைவரின் தலைமையில் சுமார் அரை மணி நேரத்திற்கும் மேலாக நடைபெற்ற அம் மறியலைத் தொடர்ந்து சம்பந்தப்பட்ட மருத்துவமனையின் இயக்குநர் அல்லது துணை இயக்குநர் நேரில் வந்து புகார் மகஜரைப் பெற்றுக் கொண்டு தொடர் விளக்கமளிப்புக் கூட்டத்திற்கு வகை செய்ய வேண்டும் என்று அதிருத்தியாளர்கள் கோரிக்கையை முன் வைத்தனர். இருப்பினும், நேரம் ஆக ஆக யாரும் வராததால், அதிருப்தியாளர்கள் சம்பந்தப்பட்ட அவசர சிகிச்சை வார்டின் முன்வாசல் வரைக்கும் சென்று மறியல் செய்து கோஷம் எழுப்பியதால் அங்கிருந்த இதர பொதுமக்களும் திரளத் தொடங்கியதால் அப்பகுதி மேலும் பரபரப்புக்குள்ளாகியது. உடனடியாக அங்கு பாதுகாப்பை வலுப்படுத்தும் வகையில் போலீசார் நடவடிக்கையில் ஈடுபடத் தொடங்கினர். அதன் பின் சில நிமிடங்களுக்குப் பிறகு அங்கு வந்த மருத்துவமனை துணை இயக்குநர் டாக்டர் ரொசித்தா பிந்தி முகமட், மகஜரைப் பெற்றுக் கொண்டு கையொப்பமிட்டார். அவ்வேளையில், இவ்விவகாரம் தொடர்பில் சம்பந்தப்பட்ட மருத்துவமனை சார்பில் அடுத்த அவசர விளக்கமளிப்புக் கூட்டத்திற்கு ஏற்பாடு செய்யுமாறு கேட்டுக் கொள்ளப்பட்டது. அதன் பின் அனைவரும் அங்கிருந்து கலைந்து சென்றனர். இதனிடையே, சிறுமி லாரணியா வில்பர்ட் மரணம் தொடர்பாக விசாரணை நடத்தப்பட்டு வரும் வேளையில், கிள்ளானின் துங்கு அம்புவான் ரஹிமா மருத்துவ மனையில் பொருத்தப்பட்டிருக்கும் ரகசிய கேமராக்கள் கடந்த 2014-ஆம் ஆண்டு முதல் செயலிழந்து கிடக்கும் அதிர்ச்சித் தகவல் வெளியாகி யுள்ளது. சிறுமி லாரணியாவின் மரணம் குறித்து விசாரணை செய்வதற்கு நிபுணர்கள் சுயேச்சை குழு ஒன்றை சுகாதார அமைச்சு நியமனம் செய்துள்ளது. சம்பவ தினத்தன்று லாரணியா மருத்துவமனை கொண்டு வரப்பட்ட அந்த கடைசி தருணத்தை தாங்கள் ரகசிய கேமராக்கள் வழி காண வேண்டும் என அச்சிறுமியின் குடும்பத்தினர் கோரியபோது, அந்த ரகசிய கேமராக்கள் 2014-ஆம் ஆண்டு முதல் செயல்படாமல் கிடக்கும் தகவல் அவர்களுக்கு தெரி விக்கப்பட்டது. நேற்று காலை நடைபெற்ற முதல் சந்திப்பிற்குப் பிறகு, அந்நிபுணர்கள் குழு வுடனான இரண்டாவது சந்திப்பிற்கு நேற்று மாலை 4.30 மணிக்கு அக் குடும்பத்தினர் விஸ்மா சன்வேயிற்கு அழைக்கப்பட்டனர். எனினும், கடந்த மாதம் மரணமடைந்த 4 வயது லாரணியா விவகாரம் தொடர்பாக அக் குடும்பத்தினருக்கு அரை வேக்காடு பதில்கள் மட்டுமே கொடுக்கப்பட்டதாக அறியப்படுகிறது. லாரணியா மரணமடைந்து 20 நாட்களுக்குப் பிறகு நேற்று காலை சந்திப்பில் கலந்து கொள்ள எங்களுக்கு அழைப்பு வந்தது. எழுவர் கொண்ட அக்குழு சுமார் ஒன்றரை மணி நேரம் எங்கள் கதையை செவிமெடுத்தனர் என்று லாரணியாவின் உறவினரான டேவிட் வெள்ளசாமி கூறினார். இது ஒரு தீவிரமான விசாரணையாக எங்களுக்கு படவில்லை. ஏதோ பதில் சொல்ல வேண்டும் என்பதற்காக அவர்கள் எங்கள் கேள் விக்கு பதில் கூறிக் கொண்டிருந்தனர் என்று டேவிட் வெறுப்புடன் தெரிவித்தார். பினாங்கு மருத்துவமனை நிபுணரான டாக்டர் தியோ ஏய்க் ஹோவ் இக்குழுவிற்கு தலைமை தாங்குகிறார்.


ஜிஞ்சாங் செலாத்தான் தம்பாஹான்  வீடுகள்  சர்ச்சைகளுக்கு மத்தியில்  உடைத்து தரைமட்டம்

(பார்த்திபன் நாகராஜன் / தி.க. காளிதாசன்)

கோலாலம்பூர்,

ஜிஞ்சாங் செலாத்தான் தம்பா ஹானில் உள்ள வீடுகள் பல சர்ச்சைகளுக்கு மத்தியில் நேற்று உடைத்து தரைமட்டமாக்கப் பட்டன.ஜிஞ்சாங் செலாத்தான் லோட் 9714ல் பத்துகேவ்ஸ் உட்பட பல பகுதியில் இருந்து வெளியேற்றப் பட்ட மக்கள் வீடுகளை கட்டி பல வருடங்களாக வாழ்ந்து வருகின் றனர்.

இவ்விடத்திற்கு விரைவில் நில உரிமை பத்திரங்கள் வழங்கப்படும் என்று கூறப்பட்டது. இதனால் மக்கள் அப்பகுதியில் வீடுகளை கட்டிகொண்டு வாழ்ந்து வருகின்றனர். வீட்டு நில வரியையும் அப்பகுதி மக்கள் செலுத்தியுள்ளனர். இவ்வேளையில்  அவ்வீடுகள் அமைந்திருக்கும் நிலம் மேம்பாட்டு நிறுவனத்திடம் விற்கப் பட்டது. ஆகையால் வீடுகளை உடனடியாக காலி செய்ய வேண் டும் என்று கோலாலம்பூர் மாநகர் மன்றம் பல முறை நோட்டீசுகளை வழங்கியுள்ளது.

Read More: Malaysia Nanban News Paper on 15.11.2017


நஸ்ரிக்கு எதிராக சட்டத்துறைத் தலைவர் போலீஸில் புகார்

புத்ராஜெயா,

தாம் இஸ்லாத்திற்கு எதிரானவன் என சாடப்படுவது தொடர்பில் சட்டத்துறைத் தலைவர் டோமி தோமஸ் போலீசில் புகார் செய்துள்ளார்.அவரின் அதிகாரிகள் நேற்று புதன்கிழமை பிற்பகல் 3.15 மணிக்கு புத்ராஜெயா மாவட்ட போலீஸ் நிலையத்திற்குச் சென்று தோமஸின் சார்பில் புகார் செய்ததாக தெரிய வருகிறது. செமினி இடைத்தேர்தலில் தேசிய முன்னணிக்காக கடந்தவார இறுதியில் தேர்தல் பரப்புரையில் ஈடுபட்ட தேமு தலைமைச் செய லாளர் டத்தோஸ்ரீ  நஸ்ரி அஸிஸ், சட்டத்துறைத் தலைவராக, தலைமை நீதிபதியாக, நிதியமைச்சராக மலாய்க்காரர் அல்லாதவர்கள் நியமிக்கப்ப ட்டிருப்பதாக கேள்வி எழுப்பியதாகவும் எந்த வகையிலாவது மலாய்க்கார உரிமைகள் தற்காக்கப்பட வேண்டும் எனக் கூறியதாகவும் தெரிவிக்கப்பட்டது.

Read More: Malaysia Nanban Tamil Daily on 28.2.2019


மலேசிய தமிழ் மாணவர்கள் மருத்துவத்துறையில் சாதனை!

மேடான், இந்தோனேசியா இங்குள்ள சுமத்ரா உத்தாரா பல்கலைக்கழகத்தில் நடைபெற்ற பட்டமளிப்பு விழாவில் மருத்துவ துறையில் கல்வி பயின்ற மலேசிய மாணவர்கள் இளம் மருத்துவர்களுக்கான பட்டம் பெற்றனர். இப்பல்கலைக்கழகத்தில் சுமார் 1200 மாணவர்கள் பட்டம் பெற்றனர். மருத்துவ துறையில் 450 பேர் பட்டம் பெற்றனர். இவர்களில் மலேசிய மாணவர்களும் அடங்குவர். பெற்றோர் தங்கள் பிள்ளைகளை மருத்துவராக்கி பார்க்கவேண்டும் என்ற கனவு நனவாகியிருப்பதை மகிழ்ந்து வரவேற்றது அவர்களின் கண்களில் வெளிப்பட்டது. யோக கணபதி சிவநாதன் மருத்துவத் துறையில் இளம் மருத்துவருக்கான (Doctor Muda) பட்டம் பெற்றார். இவரை போன்று கூலிம் கெடாவைச் சேர்ந்த தினகரன் கார்த்திராசு, மோகனப் பிரியா ராஜேந்திரன், நவீன் ராமன் ஆகியோர் பட்டம் பெற்றனர். செப்பாங் சுங்கைபீலே முர்ஷிடா மஸ்தான், கோலா லம்பூர் பத்மசுந்தரி நரீஸ்குமார், பினாங்கு திவாகரன் சேகரன், துரை ராஜ் சந்திரசேகர், கே.எல்.சஞ்சனா கணபதி மகேஸ்வரி, வாணி ரவீந்திரன், துர்க்கா தேவி தம்பிராஜா, மலாக்கா நவீன்ராஜ் ராஜன், பரந்தாமன் சந்திரசேகர், தாப்பா தேவிகா ராஜேந்திரன், முகிழி முருகன் ஆகியோர் பட்டம் பெற்றவர்களில் அடங்குவர்.


இலங்கையில் பொதுமக்களுடன் சேர்ந்து அரசு ஊழியர்கள், தொழிலாளர்கள் தீவிர போராட்டம்!

கொழும்பு, ஏப். 30-

இலங்கையில் பொருளாதார நெருக்கடியில் இருந்து மக்களை மீட்க முடியாத ராஜபக்சே குடும்பத்தினருக்கு எதிரான போராட்டங்கள் வலுத்து வருகின்றன. ஆனால் ராஜினாமா செய்ய வலியுறுத்தும், போராட்டக்காரர்களின் கோரிக்கையை ஏற்க மறுத்து வரும் அதிபர் கோத்தபாய மற்றும் பிரதமர் மகிந்த ராஜபக்சே இருவரும் ஆட்சியில் தொடர்ந்து நீடித்து வருகின்றனர்.

இந்த நிலையில், அதிபரை பதவி விலகுமாறு அழுத்தம் கொடுப்பதற்காக, இலங்கை மக்கள் இன்று பொது வேலைநிறுத்தத்திற்கு அழைப்பு விடுத்தனர். இந்த போராட்டத்திற்கு ஆதரவளித்து, தலைநகர் கொழும்பில் வங்கி பணியாளர்கள், ஆசிரியர்கள் மற்றும் ஏனைய தொழிலாளர்கள் இன்று அணிவகுப்புகளை நடத்தியதுடன், அதிபர் அலுவலகத்திற்கு எதிரே நடைபெற்ற பிரதான எதிர்ப்பு போராட்டத்தில் இணைந்து கொண்டனர்.

போராட்டம் காரணமாக அங்கு வணிக நிறுவனங்கள் மூடப்பட்டன, ஆசிரியர்கள் வரவில்லை மற்றும் பொது போக்குவரத்து தடைபட்டது. மேலும், மருத்துவர்கள் மற்றும் செவிலியர்கள் போராட்டத்திற்கு ஆதரவு அளிப்பதாகவும், உணவு இடைவெளியில் போராட்டத்தில் பங்கேற்பதாகவும் தெரிவித்தனர்.

மார்ச் 31 முதல் தெருக்களில் குவிந்த போராட்டக்காரர்கள், இலங்கையின் நெருக்கடிக்கு அதிபர் கோத்தபாய ராஜபக்சேவும் அவரது குடும்பத்தினரும் பொறுப்பு என்று கூறி வருகின்றனர்.

அதேநேரம் ராஜபக்ச சகோதரர்கள் தலைமையிலான அரசாங்கம், பொருளாதார நெருக்கடிக்கு தீர்வு காண உலக வங்கி மற்றும் சர்வதேச நாடுகளிடம் இருந்து கடன்பெறும் முயற்சிகளை முடுக்கி விட்டு உள்ளனர். அத்துடன் தங்களுக்கு எதிரான அரசியல் நெருக்கடி மற்றும் பொதுமக்கள் போராட்டத்துக்கு தீர்வு காணவும் நடவடிக்கை மேற்கொண்டு வருகின்றனர்.

இந்த நடவடிக்கையின் ஒரு பகுதியாக, இலங்கையில் அனைத்துக்கட்சிகளும் இணைந்த இடைக்கால அரசு அமைக்க அதிபர் கோத்தபாய ராஜபக்சே திட்டமிட்டு உள்ளார். அதேநேரம் நான் பதவி விலக மாட்டேன் எனவும், எந்தவித இடைக்கால அரசும் எனது தலைமையில்தான் அமைய வேண்டும் எனவும் மகிந்த ராஜபக்சே கூறியிருந்தது குறிப்பிடத்தக்கது

ஆனால் எதிர்க்கட்சிகள், ராஜபக்ச சகோதரர்கள் தலைமையிலான அரசாங்கத்தில் அங்கம் வகிக்க மறுத்துவிட்டன. எனினும் இன்று நடைபெறும் இந்த ஆலோசனை கூட்டத்தில் பங்கேற்குமாறு அனைத்துக்கட்சிகளின் தலைவர்களுக்கு அவர் அழைப்பும் விடுத்து உள்ளார்.


நஜீப் வீடுகளில் மீட்கப்பட்ட பொருட்களின் மதிப்பு வெ. 50 கோடியா?

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்குக்கு  தொடர்பு டைய வீடுகளில் இருந்து கைப்பற்றப்பட்ட பொருட்களின் மதிப்பு இன்னும் கணக்கிடப் பட்டு வருகிறது. இதுவரை கணக்கிட்டதில், அவற்றின் மதிப்பு  அரை பில்லியன்  வெள்ளியைத்  தாண்ட லாம் என கணிக்கப் பட்டுள்ளது. கைப்பற்றப்பட்ட பொருட்களின் மதிப்பை முழுமையாக கணக்கிட்டு முடிக்க இன்னும் சில வாரங்கள் ஆகலாம் என புக்கிட் அமான் வர்த்தக குற்றப்புலனாய்வுத் துறை தெரிவித்துள்ளது.

Read More: Malaysia Nanban Tamil Daily on 14.6.2018


பா.ஜ.க.வோடு தி.மு.க. நெருங்கி வருகிறது: தங்கதமிழ்செல்வன்

சமீபகாலமாக பா.ஜ.க.வோடு தி.மு.க. நெருங்கி வருகிறது என்று அம்மா மக்கள் முன்னேற்ற கழகம் கட்சியின் கொள்கை பரப்பு செயலாளர் தங்கத மிழ்செல்வன் கூறினார்.

புதுக்கோட்டையில் செய்தியாளர்களிடம் பேசிய அவர், 18 எம்.எல்.ஏ.க்கள் தகுதி நீக்க வழக்கின் தீர்ப்பு எங்களுக்கு சாதகமாக அமையும் என்பதில் சந்தேக மில்லை. எங்களுக்கு சாதகமாக தீர்ப்பு வந்த பிறகு ஆட்சியை கலைக்காமல் புதிய முதல்-அமைச்சர் நியமனம் செய்யப்பட்டு, ஆட்சி தொடரும். 18 எம்.எல் .ஏ.க்கள் தகுதி நீக்க வழக்கில் அ.தி.மு.க. நீதிமன்றத்தில் மேல்முறையீடு செய்தது.

ஆனால் திமுக தலைவர் கலைஞர் இறந்த பிறகு அண்ணா சமாதியில் அவரது உடல் அடக்கம் செய்ய வேண்டும் என்று நீதிமன்றம் தீர்ப்பு அளித்த பிறகு, அ.தி.மு.க. மேல்முறையீடு செய்யாதது ஏன்?. இதில் இருந்து தி.மு.க., அ.தி.மு.க. கூட்டணி அமைத்து செயல்பட்டு வருவது தெரிய வருகிறது. தி.மு.க. தலைவராக மு.க.ஸ்டாலின் பொறுப்பேற்று உள்ளதற்கு வாழ்த்துகள். ஆனால் சமீபகாலமாக பா.ஜ.க.வோடு தி.மு.க. நெருங்கி வருகிறது என்றார்.


விஜய் மல்லையாவை கைது செய்யமல் போனது தவறு- வருந்தும் சிபிஐ

இந்திய வங்கிகள் பலவற்றில் 9000 கோடிக்கு கடனை பெற்றுவிட்டு, அதை திருப்பி அளிக்காமல் லண்டனுக்கு ஓடிய விஜய் மல்லையா, நிதி அமைச்சரை சந்தித்துவிட்டுதான் லண்டன் சென்றேன் என்றார். அதன் பின் ராகுல் காந்தி, அருண் ஜெட்லி அவருக்கு சலுகை வழங்கியுள்ளார் என்று குற்றம் சாட்டினார். இதற்கிடையில் சுப்பிரமணியன் சுவாமி,” எப்படி அவருக்கு அளிக்கப்பட்ட லுக்கவுட் நோட்டீஸ் நீர்த்துப்போனது. அதாவது லுக்கவுட் நோட்டீஸில் அவரது நடமாட்டத்தை கண்காணித்தாலே போதும் என்று எப்படி மாறியது என்று ட்விட்டரில் கேள்வி எழுப்பினார்.

தற்போது இக்கேள்விக்கு விளக்க்கம் தரும் வகையில் சிபிஐ ஒரு பதிலை அளித்துள்ளது. இது பற்றி சிபிஐ வட்டாரங்கள் கூறியதாவது:- மல்லையாவை கண்காணிக்கப்படும் நபராக அறிவித்தபோது அவரை கைது செய்ய வேண்டிய அவசியம் எழவில்லை. ஏனெனில் அவர், அப்போது விசாரணைக்கு முழு ஒத்துழைப்பு வழங்கி வந்தார். மேலும் நாடாளுமன்ற எம்.பி.யாகவும் இருந்தார். அதன் காரணமாகவே அவரை கைது செய்யுமாறு எந்த காவல் அமைப்பி டமும் நாங்கள் வலியுறுத்தவில்லை. ஆனால், அது தவறான முடிவாக மாறிவிட்டது என்று அந்த வட்டாரங்கள் தெரிவித்துள்ளன.


இரு சகோதரகள் தூக்கிலிடப்பட்ட விவகாரம்!

கொலை குற்றத்திற்காக தூக்குத் தண்டனையை எதிர் நோக்கியிருந்த இரு இந்திய சகோதரர்களுக்கு நேற்று அதிகாலையில் தண்டனை நிறைவேற்றப் பட்டது. தூக்குத்தண்டனையை ஒத்திவைக்குமாறு விடுக்கப்பட்ட கோரிக்கை நிராகரிக்கப்பட்டுள்ளது. இதற்கு எம்னெஸ்டி இண்டர்நேசனல் மலேசியா என்ற அமைப்பு கண்டனம் தெரிவித்துள்ளது. ரமேஷ் பத்துமலை (வயது 45) மற்றும் அவரின் தம்பி சுந்தர் பத்துமலை ( வயது 40) ஆகியோர் நேற்று அதிகாலை தூக்கிலிடப்பட்டனர். அவர்கள் சார்பில் தாக்கல் செய்யப்பட்ட கருணை மனு மீதான முடிவுக்காக இன்னும் காத்திருக்கையில் அவர்கள் தூக்கிலிடப்பட்டதை அந்த அனைத்துலக அமைப்பு கண்டித்தது. இது கொடுமையானது. கைதிகள் நாளை வெள்ளிக்கிழமை தூக்கிலிடப்படுவார்கள். அதற்குத் தயாராகிக்கொள்ளும்படி அவர்களின் குடும்பத்தினருக்குத் தெரிவிக்கப்பட்ட பின்னர், இப்போது அந்தத் தகவல் தவறானது என்று அறியப்பட்டுள்ளது. மாறாக புதன்கிழமை தூக்கிலிடப்பட்டுள்ளனர் எம்னெஸ்டி இண்டர்நேஷனல் மலேசியாவின் ஷாமினி தர்ஷினி காளிமுத்து கூறினார். அந்த இரு இந்திய சகோதரர்களுக்கு எதிரான தூக்குத்தண்டனை நிறைவேற்றம் கடந்த பிப்ரவரி 23 ஆம் தேதி நிறைவேற்றப்படவிருந்தது. எனினும் அவ ரின் குடும்பத்தினர் நெகிரி சமஸ்தானாதிபதியிடம் பொது மன்னிப்பு கோரி மேல்முறையீடு செய்தனர். இதனைத் தொடர்ந்து தண்டனை நிறைவேற்றம் கடைசி நேரத்தில் நிறுத்தப்பட்டது. எனினும் அவர்களுக்கான தண்டனை நிறைவேற்றம் நாளை வெள்ளிக்கிழமை நிறைவேற்றப்படுவதாக அவர்களின் குடும்பத்தினருக்கு கடந்த திங்கட் கிழமை சிறைச்சாலை இலாகா கடிதம் அனுப்பியிருந்தது. இது குறித்து குடும்பத்தினர் அதிர்ச்சி தெரிவித்தனர். அவ்விரு சகோதரர்களுக்கு விதிக்கப்பட்டுள்ள மரணத் தண்டனை தொடர்பில் நெகிரி செம்பிலான் சமஸ்தானாதிபதியிடம் மேல்முறையீடு செய்யப் பட்டுள்ள நிலையில் முடிவு இன்னும் தெரியாத நிலையில் தண்டனையை எவ்வாறு நிறைவேற்ற முடியும் என்று ஷாமினி தர்ஷினி காளிமுத்து கேள்வி எழுப்பியுள்ளார். அதேவேளையில் அவ்விரு சகோதரர்களுக்கான தண்டனை ஆயுள் தண்டனையாக மாற்றும்படியும் தூக்குத்தண்டனை நிறைவேற்றத்தை நிறுத்தும்படி நேற்று முன்தினம் காலையில் அவர்களின் குடும்பத்தினரும் உறவினர்களும் மெழுகுவர்த்தி ஏந்தி தங்களின் ஆட்சேபத்தைத் தெரிவித்தனர். கடந்த 2006 ஆம் ஆண்டு பிப்ரவரி 4 ஆம் தேதி இரவு 9.30 மணிக்கும் பின்னிரவு 12.45 மணிக்கும் இடைப்பட்ட நேரத்தில் நெகிரி செம்பிலான், மம்பாவ், போர்ட்டிக்சனை நோக்கிச் செல்லும் ஜாலான் லாபு, 19 ஆவது கிலோமீட்டரில் கிருஷ்ணன் த/பெ ராமன் (வயது 35) என்பவரை காருக்குள்ளேயே வெட் டிக்கொன்றதாக அவ்விரு சகோதரர்கள் மீது குற்றஞ்சாட்டப்பட்டிருந்தது. போர்ட்டிக்சன், லுக்குட், தாமான் பண்டார் ஸ்பிரிங் ஹில்லைச் சேர்ந்த இவ்விரு சகோதரர்களும் குற்றவாளிகள் என்று உயர்நீதிமன்றம் கடந்த 2006 ஆம் ஆண்டு அறிவித்து, அவர்களுக்கு மரண தண்டனை விதிப்பதாக தீர்ப்பு அளித்தது. கூட்டரசு நீதிமன்றமும் அவர்களின் தண்டனையை உறுதி செய்தது.


சென்னை:

பிரதமருக்கு எதிர்க்கட்சிகள் கறுப்புக்கொடி காட்டினால் நாங்கள் பச்சைக்கொடி காட்டுவோம் என அமைச்சர் ராஜேந்திர பாலாஜி தெரிவித்துள்ளார். காவிரி மேலாண்மை வாரியம் அமைக்காத மத்திய அரசைக் கண்டித்து தமிழகத்தில் எதிர்க்கட்சிகள் போராட்டத்தில் ஈடுபட்டுள்ளனர்.

காவிரி மேலாண்மை வாரியம் அமைக்காத மத்திய அரசைக் கண்டித்து சென்னை வரும் பிரதமர் மோடிக்கு கறுப்பு கொடி காட்டப்படும் என எதிர்க்கட்சிகள் தெரிவித்துள்ளன. இந்நிலையில் பிரதமருக்கு எதிர்க்கட்சிகள் கறுப்புக்கொடி காட்டினால் அதிமுகவினர் பச்சைக்கொடி காட்டுவார்கள் அமைச்சர் ராஜேந்திர பாலாஜி தெரிவித்துள்ளார். மேலும் காவிரி நீரை பெற பிரதமருக்கு உரிய அழுத்தம் கொடுப்போம் என்றும் ராஜேந்திர பாலாஜி தெரிவித்தார். காவிரி மேலாண்மை வாரியம் அமைக்க கோரி நடத்தும் மு.க.ஸ்டாலினின் நடைபயணம் மக்களை திசை திருப்பும் நாடகம் என்றும் ராஜேந்திர பாலாஜி தெரி வித்தார்.


தீவிரவாத கும்பலின் நடவடிக்கை முறியடிப்பு

கொழும்பு,

கொழும்பு-நாரஹேன்பிட்டிய பகுதியில் ராணுவத்தினரும் காவல்துறையினரும் இணைந்து  நடத்திய சோதனையில் சந்தேக நபர்கள் 23 பேர் கைது செய்ய ப்பட்டுள்ளனர். இந்த சோதனையில் 15 கிலோ வெடிமருந்துகள், ஆறு கத்திகள், ராணுவ தொப்பிகள், 14 துப்பாக்கி ரவைகள், 29 தொலைப் பேசிகள், தொலைத் தொடர்பு கருவிகள் உட்பட போதைப் பொருட்களும் பறி முதல் செய்யப்பட்டன. இந்த கைது நடவைக்கையின் வழி தீவிரவாத கும்பலின் நடவடிக்கை முறியடிக்கப்பட்டுள்ளதாக போலீஸ் பேச்சாளர் தெரிவித்தார்.


மீடூ குற்றச்சாட்டுகளை வைப்பவர்கள்  ஆதாரங்களை காட்ட வேண்டும்

வாஷிங்டன்,

மீடூ இயக்கத்தின் மூலம் குற்றச்சாட்டுகளை வைப்பவர்கள் பக்கா ஆதாரங்களை காட்டவேண்டும் என டொனால்ட் டிரம்பின் மனைவி மெலனியா டிரம்ப் கூறி உள்ளார். உலகம் முழுக்க மீடூ இயக்கம்  மூலம் பல பெண்கள்  தங்களுக்கு இழைக்கப்பட்ட பாலியல்  துன்பறுத்தல்களை குற்றச்சாட்டுகளாக கூறி வருகின்றனர்.

பாலியல் துன்புறுத்தல் மற்றும் பாலியல் தாக்குதலுக்கு எதிரான மீடூ இயக்கம் ஹாலிவுட்டில் ஆரம்பமானது. இது குறித்த கதைகள்  நியூயார்க் டைம்ஸ் மற்றும் தி நியூயார்க்கர் ஆகியவை வெளியிட்டன. ஹார்வி வெய்ன்ஸ்டைன் குறித்து ஹாலிவுட் நடிகைகள் கூறிய கதைகள் வெளி வந்தன.

அமெரிக்கா, ஆஸ்திரேலியா என்று சுற்றிய இந்த மீடூ இந்தியாவில் பாலிவுட்டை மையம் கொண்டது.  தற்போது தமிழகத்திற்கும் வந்துள்ளது.இந்த நிலையில்  மீடூ இயக்கம் மூலம்  பாலியல் குற்றசாட்டை கூறும் பெண்கள் பக்கா ஆதாரங்களை காட்டவேண்டும் என மெலனியா டிரம்ப்  கூறி உள்ளார்.

இந்த மாதத்தில் ஆப்பிரிக்காவுக்கு வந்தபோது ஒரு நேர்காணலில் அமெரிக்காவின் முதல் பெண்மணி  மீடூ இயக்கம் பற்றி உரையாற்றினார்.  அப்போது அவர், நீங்கள் ஏதாவது குற்றம் சாட்டினால்  ஆதாரங்களைக் காட்டுங்கள் என கூறி உள்ளார். பிரபல கவர்ச்சி நடிகை கூண்டில் அடைத்துக் கொண்டு போராட்டம்


குழ‌ந்தைகளு‌க்கு சூடான த‌ண்‌ணீ‌ர்

குழ‌ந்தைகளை கு‌ளி‌க்க வை‌க்க சில‌ர் அ‌திக சூடான த‌ண்‌ணீரை‌ப் பய‌ன்படு‌த்துவா‌ர்க‌ள்.

இது மிகவு‌ம் தவறு. ச‌ரியான அள‌வி‌ல் உட‌ல் தா‌ங்கு‌ம் சூ‌ட்டி‌ல் ம‌ட்டுமே கு‌ளி‌க்கு‌ம் த‌ண்‌ணீ‌ர் இரு‌க்க வே‌ண்டு‌ம். மேலும் அ‌திகமான சூ‌ட்டினா‌ல் குழ‌ந்தைகளு‌க்கு வ‌லி‌ப்பு ஏ‌ற்பட வா‌ய்‌ப்பு‌ள்ளது.


மத்திய அரசின் முடிவு நாகரீகமற்ற செயல்..! கேரள முதல்வர் பினராயி விஜயன் கண்டனம்

மாடு விற்பனை தொடர்பான மத்திய அரசின் இந்த முடிவை, தற்போது நாம் அனுமதித்தால், நாளை மீன் சாப்பிடுவதற்கு மத்திய அரசு தடை விதிக்கும் என்று கேரள முதல்வர் பினராயி விஜயன் தெரிவித்துள்ளார். நாடு முழுவதும் இறைச்சிக்காக மாடுகளை விற்க மத்திய அரசு தடை விதித்துள்ளது.இறைச்சிக்காக எருமை மாடு, பசு, காளை, ஒட்டகம் ஆகியவற்றை விற்பதற்கான தடை அமலுக்கு வருகிறது. விவசாயக் காரணங்களுக்காக மாடுகளை விற்க, வாங்க சட்டத்தில் புதிய விதிமுறைகளை கொண்டுவந்தது மத் திய அரசு. இருவர் முறையில் மாடுகளை விற்பவர்களுக்கும், வாங்கும் விவசாயிகளுக்கும்கூட அடையாளம் கட்டாயம் என அறிவிக்கப்பட்டுள்ளது. மத் திய அரசின் இந்த முடிவிற்கு நாடு முழுவதும் கடுமையான எதிர்ப்பு கிளம்பியுள்ளது. அரசியல் தலைவர்களும் கடுமையான எதிர்ப்புகளை தெரிவித்து வருகின்றனர். இந்த நிலையில் கேரளா முதல்வர் பினராயி விஜயன் மத்திய அரசின் முடி விற்கு எதிர்ப்பு தெரிவித்துள்ளார். இதுதொடர்பான அவருடைய பேஸ்புக் பதிவில், ' மாடு விற்பனை தொடர்பான மத்திய அரசின் இந்த முடிவு நாகரீகமற்ற முடிவு. இந்த முடிவு இந்தியாவின் பன்முகத் தன்மையை அழிக்கும் நடவடிக்கை. தற்போது மத்திய அரசின் இந்த நடவடிக்கையை ஏற்றுக்கொண்டால், நாளை மீன் சாப்பிடக் கூடாது என்று சட்டம் கொண்டு வருவார்கள். மக்கள் இதற்கு எதிராக போராட வேண்டும்' என்று பதிவிட்டுள்ளார்.


`திவாலுக்கு அழைத்துச் செல்லும் பட்ஜெட்' - தலைவர்கள் கருத்து!

2018-19-ம் ஆண்டுக்கான தமிழக அரசின் நிதிநிலை அறிக்கையைத் துணை முதல்வர் ஓ.பன்னீர்செல்வம் இன்று தாக்கல் செய்தார். இது குறித்து அரசியல் கட்சித் தலைவர்கள் கருத்து தெரிவித்துள்ளனர்.

இதில், பள்ளிக்கல்வித்துறைக்கு அதிக நிதி ஒதுக்கீடு, புதிய வரிவிதிப்பு கிடையாது. தூய்மை இந்தியா திட்டத்துக்கு ரூ.550 கோடி ஒதுக்கீடு உள்ளிட்ட பல்வேறு அறிவிப்புகள் வெளியாகின. எதிர்கொள்ளவுள்ள உள்ளாட்சித் தேர்தல் உள்ளிட்டவற்றை மனதில் கொண்டு பட்ஜெட் உரை தயாரிக்கப்பட்டு ள்ளதாகக் கூறப்படுகிறது. இந்நிலையில், பட்ஜெட் கூட்டத்தொடரில் பங்கேற்பதற்காக வந்த எதிர்க்கட்சித் தலைவர் ஸ்டாலின் உள்ளிட்ட தி.மு.க உறுப்பினர்கள் கறுப்புச் சட்டை அணிந்து வந்தனர். பட்ஜெட் உரையைப் புறக்கணித்து வந்த வேகத்திலேயே வெளிநடப்பு செய்ததுடன் `ஓட்டைப் பானை சமையல்’ எனவும் ஸ்டாலின் விமர்சனம் செய்தார்.

இதற்கிடையே, தமிழக பட்ஜெட் குறித்து அரசியல் கட்சித் தலைவர்கள் கருத்துகள் தெரிவித்துள்ளனர். அதன்படி, விடுதலைச் சிறுத்தைகள் கட்சித் தலை வர் திருமாவளவன் கூறியதாவது; "பட்ஜெட்டில் புதிய திட்டங்கள் எதுவும் அறிவிக்கப்படவில்லை. ஏற்கெனவே செயல்படுத்தப்படும் திட்டங்களுக்கும் கூடுதல் நிதி ஒதுக்கீடு அவ்வளவாகச் செய்யப்படாதது மட்டுமின்றி பல திட்டங்களுக்கு நிதி ஒதுக்கீடு குறைக்கப்பட்டுள்ளது. தமிழ்நாட்டின் கடன் சுமார் மூன்றரை லட்சம் கோடி இருப்பதாகவும் இந்த ஆண்டு மேலும் ஒரு லட்சம் கோடிக்கு அதிகமாகப் புதிய கடன் வாங்கப்போவதாகவும் தமிழக அரசு கூறியுள்ளது.

இது மிகவும் அதிர்ச்சியளிப்பதாக உள்ளது. வரி வருவாய்ப் பகிர்வில் தமிழ்நாட்டுக்கு மத்திய அரசு தொடர்ந்து துரோகம் இழைத்து வருகிறது. இது மத்திய அரசுத் திட்டமிட்ட முறையில் தமிழ்நாட்டை வஞ்சிக்கிறது என்பதற்குச் சான்றாகும். இந்த அநீதியை எதிர்த்து வலுவாகக் குரலெழுப்ப வேண்டியது தமி ழகத்தில் உள்ள அனைத்து அரசியல் கட்சிகளின் கடமையாகும். இவை அனைத்தும் தமிழக அரசு நிதி மேலாண்மையில் தோல்வி அடைந்திருப்பதையே காட்டுகிறது. ஒட்டுமொத்தத்தில் `இதுவொரு ஏமாற்றம் அளிக்கும் பட்ஜெட்’ ஆகும்" என்றார்.

பட்ஜெட் குறித்து பா.ம.க நிறுவனர் ராமதாஸ் கூறுகையில், "தமிழகத்தை வளர்ச்சிப் பாதையில் அழைத்துச் செல்ல பினாமி அரசால் முடியாது என்பதை இந்த நிதிநிலை அறிக்கை மீண்டும் ஒருமுறை நிரூபித்திருக்கிறது. பா.ம.க-வின் பொது நிதிநிலை அறிக்கையைப் பின்பற்றி, துவரை, உளுந்து, பச்சைப்ப யறு ஆகியவற்றைத் தமிழக அரசு கொள்முதல் செய்யும் என்று அறிவிக்கப்பட்டிருப்பது நல்ல திட்டமாகும். இதைத் தவிர பயனுள்ள அறிவிப்புகள் எது வும் இல்லை. கரும்பு கொள்முதல் விலை நிர்ணய முறை, அத்திக்கடவு - அவினாசித் திட்டம் ஆகியவற்றில் விவசாயிகளுக்குப் பினாமி அரசு பெருந்து ரோகம் செய்திருக்கிறது.

இலக்குகளைவிட குறைவாகச் செலவு செய்வதும் அதிக வருவாய் ஈட்டுவதும்தான் நல்ல அரசுக்கு அடையாளமாகும். ஆனால், தமிழக அரசின் செயல்பா டுகள் தலைகீழாக உள்ளன. தமிழக ஆட்சியாளர்களுக்கு நிர்வாகம் என்றால் என்னவென்றே தெரியாது என்பதைத்தான் இது காட்டுகிறது. 2018-19-ம் ஆண்டில் அரசின் மொத்தக் கடன் ரூ.7 லட்சம் கோடியை எட்டக்கூடும். அதாவது தமிழக மக்கள் ஒவ்வொருவரின் தலையிலும் தலா ரூ.1 லட்சம் கோடி கடனை அரசு சுமத்தியுள்ளது. திவாலை நோக்கியப் பயணத்தில் தமிழகத்தையும் தமிழக மக்களையும் மேலும் சில அடி முன்னோக்கி அழைத்துச் சென்றுள்ளது அரசு. இது மக்கள் மகிழ்ச்சியடைய வேண்டிய சாதனை அல்ல... வெட்கித் தலைகுனிய வேண்டிய வேதனை ஆகும்" என்றார்.

தே.மு.தி.க பொதுச் செயலாளர் விஜயகாந்த் கூறுகையில், "சென்ற நிதி ஆண்டில் அறிவித்த பல திட்டங்கள் இன்னும் நிறைவேற்றப்படாத சூழ்நி லையில், தற்போது பல திட்டங்களுக்குப் பல ஆயிரம் கோடி ஒதுக்கி தமிழக அரசு அறிவித்திருப்பது, ஒரு கண்துடைப்பு நாடகமாகவும், தமிழக மக்களை ஏமாற்றும் செயலாகவுமே உள்ளது. தமிழக நதிகளை இணைப்பதைப் பற்றியோ மழைநீர் சேகரிப்பு, விவசாயம், நெசவுத்தொழில் மேம்பா ட்டிற்கோ மாவட்டம் வாரியாகத் தொழிற்சாலைகள் அமைப்பதற்கோ இளைஞர்களின் வேலைவாய்ப்பு போன்றவற்றுக்கோ என்ற எந்தவொரு வளர்ச்சித் திட்டங்களும் இந்தப் பட்ஜெட் அறிவிப்பில் இல்லாதது பெருத்த ஏமாற்றத்தையும் கவலையையும் தருகிறது. மொத்தத்தில் தமிழக அரசு தாக்கல் செய்துள்ள இந்த நிதி ஆண்டுக்கான பட்ஜெட் அறிவிப்புகள் “மக்களின் கண்களை மறைத்து மாயவித்தைகளைக் காட்டுகின்றனவோ” என நினைக்கத் தோன்றும் பட்ஜெட்டாகவே தே.மு.தி.க கருதுகிறது" எனத் தெரிவித்துள்ளார்.


கெல்வின் தோட்தத் தமிழ்ப்பள்ளி ஆசிரியர் தனலெட்சுமி விபத்தில் பலி.

(துர்க்கா) கோலப்பிலா,

ரொம்பின், கெல்வின் தோட்டத் தமிழ்ப் பள்ளி ஆசிரியை தனலெட்சுமி விபத்தில் மாண் டார். சிரம்பானில் வசிக்கும் பெற்றோரை சென்று கண்டபின்னர் புரோட்டோன் சாகா காரில் வீட்டிற்கு திரும்பிக் கொண்டிருந்தபோது இந்த விபத்து நிகழ்ந்தது. இவ்விபத்து நேற்று அதிகாலை 3.30 மணியளவில் கோலப் பிலா, ஜாலான் தஞ்சோங் ஈப்போ என்ற இடத்தில் நிகழ்ந்தது. அவரின் காரை கனரக லோரி மோதித் தள்ளியது. இதில் மற்றொரு காரும் சேதமுற்றது.

Read More: Malaysia Nanban Tamil Daily on 21.9.2018


நீர் கட்டணத்தை 10% - 20% வரை அதிகரிக்க பினாங்கு உத்தேசம்.

கோலாலம்பூர்,

நாட்டில் தண்ணீர் கட்டணம் இவ்வாண்டு தொடக்கம் கட்டம் கட்டமாக அதிகரிக்கப்படும் என்ற அறிவிப்பானது மக்கள் மத்தியில் கலக்கத்தை ஏற்படுத்தி யுள்ளது. குறிப்பாக, பி40 பிரிவைச் சார்ந்த மக்களுக்கு இது மேலும் சுமையை ஏற்படுத்துமா என்ற கவலை இப்போதே பெரும்பாலான குடும்பங்களை ஆட்கொள்ளத் தொடங்கியுள்ளது என்று மலேசிய நண்பன் அறிகிறது. நீர், நில, இயற்கை வள அமைச்சரான டாக்டர் சேவியர் ஜெயக்குமார், இது பயனீட்டாளர்களுக்கு சுமையை ஏற்படுத்தாது என்று கூறியிருந்த போதிலும், அந்த அதிகரிப்பு சிறிய அளவிலானதாக இருந்தாலும் இது நிச்சயம் தங்களின் வாழ்வாதாரத்தை பாதிக்கும் என்று மக்கள் கவலை கொண்டுள்ளனர்.

Read More: Malaysia Nanban Tamil Daily on 12.1.2018


ஆசிய மாஸ்டர் ஓட்டப்பந்தயச் சங்கத்தின் கௌரவத் தலைவராக டத்தோஸ்ரீ புலேந்திரன் போட்டியின்றி ஏகமனதாக தேர்வு செய்யப்பட்டுள்ளார்.

ஆசிய மாஸ்டர் பேராளர் மாநாடும் ஆசிய மாஸ்டர் பொதுக் கூட்டமும் சீனாவில் கடந்த வாரம் நடைபெற்றது. ஆசிய மாஸ்டர் ஓட்டப் பந்தயச் சங்கத்தில் 29 நாடுகள் அங்கம் வகிக் கின்றன. இதில் டத்தோஸ்ரீ புலேந்திரன் கௌரவத் தலைவராக போட்டியின்றி ஏகமனதாக தேர்வு செய்யப்பட்டார் என்று சங்கத்தின் பொதுச் செயலாளர் சிவப்பிரகாசம் சிவசம்பு கூறினார்.

முன்னாள் மலேசிய அனைத்துலக முன்னணி நீண்ட தூர ஓட்டக்காரரான டத்தோஸ்ரீ புலேந்திரனின் தேர்வு மலேசிய மாஸ்டர் ஓட்டப்பந்தயச் சங்கத்திற்கு பெருமை சேர்த்துள்ளது என்று அவர் கூறினார். ஆசியாவின் கௌரவத் தலை வராக தேர்வு செய்யப்பட்டது மகிழ்ச்சியளிக்கிறது.

அதே வேளையில் ஆசிய மாஸ்டர் சங்கத்திற்கு முழு ஆதரவும் உதவியும் வழங்குவதுடன் சங்கத்தின் மேம்பாட்டிற்காக உரிய நடவடிக்கைகளை மேற்கொள்ளவும் தாம் தயாராக உள்ளதாக டத்தோஸ்ரீ புலேந்திரன் உறுதியளித்தார்.


கவனிப்பார் இன்றி பரிதவித்த இந்தியாவைச் சேர்ந்த நாகமணி மருத்துவமனையில் மரணம்

(பெருஜி பெருமாள்) கோலாலம்பூர், சுங்கைபீசி TBS பஸ் நிலையத்தில் நோய்வாய்ப்பட்டு பரிதாபமாக படுத்துக் கிடந்த 52 வயது நாகமணி ஜூன் 15இல் மாலை 5.15 மணியளவில் செராஸ் Hukm மருத்துவ மனையில் காலமானார். மலேசிய உலக மனித நேய கழகத்தின் தலைவர் த.கமலநாதன் இறுதி நிலவரத்தை தீர்வைநோக்கி பகுதியிடம் நேற்று தெரிவித்தார். பஸ் நிலையத்தில் படுத்துக் கிடந்த இந்த ஆந்திர மாநிலத்து மாது, தான் அனுபவித்து வரும் நரக வேதனையை மனித நேய கழகத்திடம் விலா வாரியாக தெரிவித்திருந்தார். தற்போது பிரேதம் மருத்துவமனையின் சவக் கிடங்கில் கிடத்தி வைக்கப்பட்டிருக்கிறது. நாகமணியின் இறுதிச் சடங்கு தொடர்பாக ஆந்திர மாநிலத்தில் உள்ள இவரின் குடும்பத்தினருடன் தொடர்பு கொள்ள முயற்சி செய்யப்பட்டு வருகிறது. த.கமலநாதன் கோதாவரி எல்லுருபட்டு கிராமத்தில் உள்ள டிஎஸ்பி பாஸ்கராவுடன் நேரடியாக தொலைபேசியில் தொடர்பு கொண்டுள்ளார். வாட்ஸ் ஆப் வழி விவரங்கள் எல்லாம் அனுப்பப் பட்டுள்ளன. துளியளவும் கருணை இல்லாமல் சம்பந்தப்பட்ட மோகனா என்ற ஏஜென்சி இந்த நோயாளியை நிர்கதியாக்கி விட்டுள்ளது. ஆய்ஷா என்பவரின் வீட்டில் பணிப்பெண்ணாக வேலை செய்து வந்த நாகமணியை ஆய்ஷாவின் மகன் ஜொகூர் பாருவிலிருந்து டிபிஎஸ் பஸ் நிலையத்திற்கு அனுப்பி வைத்தார். இப்போதைய பிரச்சினை என்னவெனில், நாகமணியின் இறுதிச் சடங்கு இவரின் பையில் பைபிள் காணப்பட்டது. இவர் எந்த மதத்தைச் சார்ந்தவர் என்று இன்னும் திட்டவட்டமாக கண்டறியப்படவில்லை. பிரேதம் நாகமணியின் குடும்பத்தினருடன் ஒப்படைப்பதா? அல்லது இங்கேயே நல்லடக்கம் செய் வதா? என்பது குறித்து சம்பந்தப்பட்ட குடும்பத்தினரின் அனுமதி பெற்ற பிறகே முடிவு செய்யப்படும் என்று கமலநாதன் தெரிவிக்கிறார். தொடர்புக்கு: 016-9744404


மலேசியாவில் கொத்தடிமைகளாக வாழ்ந்த 49 தொழிலாளர்கள் தமிழ்நாடு திரும்பினர்.

சென்னை,

மலேசியாவில் கொத்தடிமைகளாக சிக்கித் தவித்து, பிறகு அங்கிருந்து மீட்கப்பட்ட தமிழகத்தைச் சேர்ந்த 49 தொழிலாளர்கள் சென்னை வந்தடைந்ததைத் தொடர்ந்து தத்தம் ஊர்களுக்கு அனுப்பப்பட்டனர். திருநெல்வேலி மாவட்டம், சங்கரன்கோவில் வட்டத்தைச் சேர்ந்த அந்த 49 தொழிலாளர்களும் நான்கு மாதங்களுக்கு முன்பு தனியார் நிறுவனம் ஒன்றின் மூலமாக மலேசியாவிற்கு வேலைக்கு சென்றனர். அங்கு அவர்கள் கொத்தடிமையாக வைக்க ப்பட்டுள்ள தகவலை அவர்களின் குடும்பத்தினர் தமிழக அரசிடமும் தி.மு.க. நாடாளுமன்ற உறுப்பினர் கனிமொழியிடமும் மனு வழியாக தெரிவித்தனர்.

Read More: Malaysia Nanban Tamil Daily on 22.2.2019


பக்காத்தான் ஹரப்பானுக்கு 50-50 வெற்றி வாய்ப்பு

பெட்டாலிங்ஜெயா,

நெடுஞ்சாலை டோல் கட்டணங்களை ரத்து செய்யும் பக்காத்தான் ஹராப்பானின் வாக்குறுதிக்கு எதிராக முதலில் தான் அறிவுரை கூறியதாக துன் டாக்டர் மகாதீர் முகமட் தெரிவித்தார். நமது உறுதிமொழிகளை நம்மால் நிறைவேற்ற முடியாமல் போகக் கூடும் என சில வேளைகளில் தான் உணர்வதை அவர் சிங்கப்பூரின் சண்டே டைம்ஸுடனான நேர்காணலின் போது ஒப்புக் கொண்டார்.

Read More: Malaysia Nanban Tamil Daily on 27.3.2018


படுக்கை அறையில் ரத்த வெள்ளத்தில் நிர்வாணமான இறந்து கிடந்த ஷாலினி!

ஆரல்வாய்மொழியில் கணவனை பிரிந்து தனியாக வசித்து வந்த இளம்பெண் நிர்வாணமான நிலையில் கொலையுண்டு கிடந்தார். இது தொடர்பாக 8 வாலிபர்களிடம் போலீஸார் விசாரணை மேற்கொண்டு வருகின்றனர். ஆரல்வாய்மொழி அருகே உள்ள மங்கம்மாள் சாலையைச் சேர்ந்தவர் ஆதித்தன் (35). செங்கல் சூளை தொழிலாளி. இவரது மனைவி ஷாலினி (27). கடந்த 6 ஆண்டுகளுக்கு முன்பு திருமணம் நடந்த இவர்களுக்கு குழந்தைகள் இல்லை. இதனால் ஏற்பட்ட கருத்து வேறுபாட்டால் ஆதித்தனும், ஷாலினியும் பிரிந்து விட்டனர். ஆதித்தன் தோவாளையில் வேறு ஒரு பெண்ணுடன் தொடர்பில் இருந்து வந்தார். எனினும் அவ்வபோது ஷாலினியை சந்தித்து அவருக்கு தேவையான பொருள் உதவியை ஆதித்தன் செய்து வந்ததாக கூறப்படுகிறது. நேற்று ஷாலினியை பார்ப்பதற்காக ஆதித்தன் அவரது வீட்டுக்கு சென்றார். அப்போது முன் பக்க கதவு பூட்டிக் கிடந்தது. அதேசமயம் பின் பக்க கதவு திறந்து கிடந்தது. பின்பக்கம் வழியாக ஆதித்தன் வீட்டுக்குள் சென்றார். அப்போது படுக்கை அறையில் நிர் வாணமான நிலையில் ஷாலினி ரத்த வெள்ளத்தில் இறந்து கிடந்தார். இதனால் அதிர்ச்சி அடைந்த ஆதித்தன், ஆரல்வாய்மொழி போலீஸாருக்கு தகவல் தெரிவித்தார். ஷாலினி நிர்வாணமான நிலையில் கொல்லப்பட்டிருந்ததால் அவருடன் நெருக்கமாக இருந்திருக்க யாரேனும் முயற்சி செய்திருக்கக் கூடும். அப்போது நடந்த போட்டியில் ஷாலினி கொல்லப்பட்டிருக்கலாம் என்ற கோணத்தில் போலீஸார் விசாரணை நடத்தி வருகின்றனர். ஷாலினி சில ஆண்டுகளுக்கு முன்பு நாகர்கோவிலில் உள்ள ஜவுளிக்கடையில் வேலை பார்த்துள்ளார். அதன்பின்னர் அருகில் உள்ள செங்கல் சூளை யிலும் வேலைக்கு செய்துள்ளார். அப்போது அவருக்கு பல ஆண்களுடன் நெருக்கம் ஏற்பட்டுள்ளது. இதைத் தொடர்ந்து ஷாலினியின் வீட்டிற்கு நிறைய வாலிபர்கள் இரவு, பகல் என பாராமல் அடிக்கடி வந்து செல்வர் என்று அக்கம்பக்கத்தில் உள்ளவர்கள் தெரிவித்தனர். மேலும் ஷாலினியின் உடல் அருகே இருந்த செல்போனை ஆராய்ந்ததில் அவர் பல ஆண்களுடன் மணிக்கணக்கில் பேசியதும் தெரியவந்தது. கடந்த 15-ஆம் தேதி இரவு 2 வாலிபர்கள் ஷாலினி வீட்டுக்கு வந்துள்ளனர். அவர்களுக்கும் ஷாலினி கொலைக்கும் தொடர்பு இருக்கலாம் என சந் தேகிக்கப்படுகிறது. மேலும் ஷாலினியுடன் நெருக்கமாக இருக்கும் போட்டியில் அவர் கொலை செய்யப்பட்டிருக்கலாம் என்பதால் ஷாலினியுடன் அடிக் கடி பேசி வந்த 8 வாலிபர்களிடம் போலீஸார் விசாரணை நடத்தி வருகின்றனர்.


37 குடிநுழைவு அதிகாரிகள் கைது!

நாட்டிற்குள்ளேயும் வெளியிலும் வெளிநாட்டினரின் வசதியான பயணத்திற்காக பயண ஆவணங்களில் தரவு களை மாற்றுவதன் வழி குடிநுழைவுத் துறையின் 37 அதிகாரிகள் இரண்டே ஆண்டுகளில் ஒரு கோடியே 80 லட்சம் வெள்ளியை சம்பாதித்துள்ளனர். தற்போது விசாரணையின் கீழ் உள்ள அந்த குடிநுழைவு அதிகாரிகள் தங்களின் ஒவ்வொரு வேலைக்கும் வெ.200 முதல் வெ.2,500 வரை கமிஷனாக பெற்று வந்தனர் என்று போலீஸ் வட்டாரம் அம்பலப்படுத்தியுள்ளது. நாட்டிற்குள் நுழைவதிலிருந்து கறுப்புப் பட்டியலிடப்பட்டுள்ளவர்கள் தாராளமாக இந்நாட்டிற்குள் நுழைவதற்கு ஏதுவாக, குடிநுழைவு கணினி முறைகளில் இந்த அதிகாரிகள் தரவுகளை மாற்றியமைத்ததாக நம்பப்படுகிறது. இந்த 37 அதிகாரிகளும் கடந்த பிப்ரவரி, அக்டோபர் 12-ஆம் தேதிக்கிடையே கைது செய்யப்பட்டனர். இவர்களுடன் அணுக்கமாகத் தொடர்பை வைத்திருந்த மேலும் 37 சந்தேகப் பேர்வழிகளும் போலீஸ் நடவடிக்கையில் கைது செய்யப்பட்டுள்ளனர். இவர்கள் ஏஜெண்டுகளும், கும்பல் உறுப்பினர்களுமாவர். குறிப்பிட்ட அந்த ஈராண்டுகளில் வங்காளதேசம், இந்தியா, வியட்னாம், சீனா ஆகிய நாடுகளிலிருந்து 16,000 வெளிநாட்டினர் மலேசியாவிற்குள் நுழைந்துள்ளனர் என்று உத்துசான் நேற்று வெளியிட்டு செய்தி கூறுகிறது. கைது செய்யப்பட்டுள்ள அதிகாரிகளில், நால்வர் இன்னும் விசாரணைக்காக தடுத்து வைக்கப்பட்டுள்ளனர். மேலும் நால்வர் மனித கடத்தல் ஒழிப்புச் சட்டத்தின் கீழ் குற்றஞ்சாட்டப்பட்டுள்ளனர். இதர அறுவர் குற்றத் தடுப்புச் சட்டத்தின் கீழ் தடுத்து வைக்கப்பட்டனர், 11 பேர் அதே சட்டத்தின் கீழ் கட்டுப் பாட்டு உத்தரவின் கீழ் வைக்கப்பட்டுள்ளனர். ஒரு நடிகரின் மனைவி உள்ளிட்ட 12 சந்தேகப் பேர்வழிகள் ஜாமீனில் விடுவிக்கப்பட்டுள்ளனர்.


திமுகவிடம் அரசியல் நாகரிகம் இல்லை: தமிழிசை சவுந்தரராஜன்

திமுகவிடம் அரசியல் நாகரிகம் இல்லை என்று தமிழக பாஜக தலைவர் தமிழிசை சவுந்தரராஜன் கூறியுள்ளார்.சென்னையில் ஜூன் 3-ம் தேதி நடைபெறவுள்ள திமுக தலைவர் கருணாநிதியின் பிறந்தநாள் மற்றும் சட்டப் பேரவை வைர விழாவில் சோனியா காந்தி, நிதிஷ் குமார், லாலுபிரசாத் யாதவ் உள்ளிட்ட தலைவர்கள் பங்கேற்கின்றனர். இந்த நிலையில் சட்டப் பேரவை வைர விழாவில் மதவாத கட்சிகளை அழைக்க மாட்டோம் என்று திமுக எம்.பி.யும், அக்கட்சியின் அமைப்புச் செயலாள ருமான ஆர்.எஸ்.பாரதி தெரிவித்ததாக கூறப்படுகிறது. இதுகுறித்து இன்று (புதன்கிழமை) செய்தியாளர்களிடம் தமிழக பாஜக தலைவர் தமிழிசை சவுந்தரராஜன் கூறும்போது, "திமுகவிடம் அரசியல் நாகரிகம் கிடையாது. பாஜக மதவாத கட்சி என்றால் வாஜ்பாய் தலைமையிலான அரசில் ஏன் திமுக கூட்டணி வைத்தது? தமிழகத்தில் அரசியல் நாகரிகம் வளர்ந்தது என்று நினைத்தோம் ஆனால் அது தவறு" என்றார்.


பெர்சத்து வேட்பாளர் பட்டியல் நளை அறிவிப்பு.

மூவார்,

துன் டாக்டர் மகாதீர் முகமட் தலைமையிலான  பார்ட்டி பிரிபூமி பெர்சத்து மலேசியாவின் (பிபிபிஎம்)  வேட்பாளர்கள் பட்டியல் நாளை ஞாயிற்றுக்கிழமை அறிவிக்கப்படும் என அக்கட்சியின் தேசியத் தலைவர் டான் ஸ்ரீ மொகிதீன் யாசின் நேற்று பாகோவிலுள்ள கட்சி அலுவலகத்தில் செய்தியாளர்களிடம் கூறியுள்ளார். சில தேர்தல் தொகுதிகளில் போட்டியிடும் வாய்ப்புள்ள வேட்பாளர்கள் பலர் இருக்கின்றனர். சில தொகுதிகளில் பொருத்தமான வேட்பா ளர்கள் இல்லை என்பது போன்ற  நிலையால் வேட்பாளர்களை  நிர்ணயிப்பதில் தாமதம்  ஏற்பட்டது.

Read More: Malaysia Nanban Tamil Daily on 14.4.2018


ஏற்ற இறக்க நிலையில் மாணவர் பதிவு

(எம்.கே.வள்ளுவன்) ஜொகூர்பாரு,

அடுத்த ஆண்டு பள்ளி தவணைக் காலத்திற்கு ஜொகூர் மாநில தமிழ்ப்பள்ளிகளில் சில பள்ளிகளில் முதலாம் ஆண்டிற்கு இதுவரை எந்த மாணவரும் பதிந்துக் கொள்ளவில்லை என தெரிய வந்துள்ளது.

குறிப்பாக கோத்தா திங்கி மாவட்டத்தில் சுங்கை பாப்பான், பாசாக் மற்றும் லாயாங் லாயாங் செம்புரோங் ஆகிய தோட்ட தமிழ்ப் பள்ளிகளில் இதுவரை எந்த ஒரு மாணவரும் முதலாம் வகுப்பில் காலடி எடுத்து வைப்பதற்கான அறிகுறிகள் தென்படவில்லை. அதேவேளை நியோர், பன்ஹெங் ஆகிய பள்ளிகளில் தலா ஒரு மாணவரும் தெலுக் சங்காட் தோட் டத் தமிழ்ப்பள்ளியில்  இரு மாணவர்களும் நம் ஹெங் தோட்டத் தமிழ்ப்பள்ளியில் மூன்று மாணவர்களும் முதலாம் வகுப்பில் பதிந்துள்ளனர்.

புக்கிட் சிரம்பாங் பள்ளி புக்கிட் இண்டாவிற்கு மாற விருப்பதால் அப்பள்ளி தனது பள்ளி வரலாற்றை முடித் துக் கொண்டுள்ளது. அதேவேளை புதிய கல்வியாண்டில் புக்கிட் இண்டா பள்ளி திறக்கப்படும் என எதிர்பார்க்கப்பட்ட வேளையில் சில தடங்கல் காரணமாக தை முதல்  நாள் திறக்கப்படும் என எதிர்பார்க்கப்படுகின்றது.

Read More Malaysi nanban News Paper on 28.12.2017


ஜெயலலிதாவுக்கான மருத்துவ செலவு எவ்வளவு?!’

ஜெயலலிதாவுக்கான மருத்துவ செலவை அ.தி.மு.க. அம்மா அணியே ஏற்கும் என்று செய்தி தொடர்பாளர் வைகைச்செல்வன் தெரிவித்துள்ளார். மறைந்த முன்னாள் முதல்வர் ஜெயலலிதாவுக்கு சென்னை அப்போலோ மருத்துவமனையில் தொடர்ந்து சிகிச்சையளிக்கப்பட்டது. அவருக்கு அளிக்கப் பட்ட சிகிச்சை குறித்து அப்போலோ மருத்துவமனை மருத்துவர்கள் விளக்கமளித்திருந்தனர். ஆனால், சிகிச்சைக்கான செலவுத் தொகை குறித்து எந்தத் தகவலும் வெளியாகவில்லை. இந்தச்சூழ்நிலையில் ஜெயலலிதாவுக்கான சிகிச்சைத் தொகையை அ.தி.மு.க.அம்மா அணியே ஏற்கும் என்று செய்தி தொடர்பாளர் வைகைச்செல்வன் தெரிவித்துள்ளார். இதுகுறித்து அவர் கூறுகையில், "ஜெயலலிதாவுக்கு அளிக்கப்பட்ட மருத்துவ செலவுக்கான தொகையை எங்கள் கட்சி நிதியில் இருந்து வழங்க முடிவு செய்யப்பட்டுள்ளது. அந்தவகையில் ஆறு கோடி ரூபாய் காசோலையை வழங்குகிறோம். இந்த காசோலையை சுகாதாரத்துறை அமைச்சர் விஜயபாஸ் கரிடம் ஒப்படைக்கப்பட்டுள்ளது. அவர், விரைவில் அந்த காசோலையை அப்போலோ மருத்துவமனை நிர்வாகத்திடம் கொடுக்கவுள்ளார்" என்றார். டி.டி.வி.தினகரனை எம்எல்ஏ-க்கள் சந்திப்பது குறித்து அவரிடம் கேட்டபோது, “டி.டி.வி.தினகரன், சிறந்த அரசியல் பண்பாளர். அவரால் கட்சிக்குள் எந்தப்பிளவும் ஏற்படக்கூடாது என்பதில் கவனமாக இருக்கிறார். முதல்வர் எடப்பாடி பழனிசாமி தலைமையிலான ஆட்சிக்கு அவர் உறுதுணையாகவே உள்ளார். அவரை எம்எல்ஏ-க்கள் மரியாதை நிமித்தமாகவே சந்தித்துவருகின்றனர்" என்றார். இதுகுறித்து நம்மிடம் பேசிய அ.தி.மு.க. அம்மா அணி நிர்வாகி ஒருவர் கூறுகையில், "ஜெயலலிதாவுக்கான மருத்துவச் செலவை தமிழக அரசே ஏற்க வழிவகை உள்ளது. இருப்பினும், அதை நாங்கள் விரும்பவில்லை. இதனால், கட்சி நிதியிலிருந்து மருத்துவச் செலவை கொடுக்கிறோம். ஏற்கெனவே, ஜெயலலிதாவின் சொத்துக்காக அவரது அண்ணன் மகள் தீபாவும் தீபக்கும் இடையே மோதல் ஏற்பட்டுள்ளது. சொத்துக்கு மட்டும் சண்டைப் போடும் அவர்கள் சிகிச்சை செலவை செலுத்த ஏன் முன்வரவில்லை. அதோடு, நீதிமன்றத்தில் அபராத தொகையையும் செலுத்துவது தொடர்பாக அவர்கள் வாய்திறக்கவில்லை.தீபக் மட்டும், கடன் வாங்கி அபரா தத் தொகையை செலுத்துவதாக தெரிவித்திருந்தார். ஆனால், அதற்கான நடவடிக்கையில் அவர் ஈடுபடவில்லை. அதுபோல, முன்னாள் முதல்வர் ஓ.பன்னீர்செல்வமும் ஜெயலலிதாவின் சிகிச்சை தொகை குறித்து எதுவும் பேசவில்லை. ஆனால், நாங்கள் அப்படியல்ல. ஜெயலலிதாவின் உண்மையான தொண்டர்கள், விசுவாசிகள். அ.தி.மு.க.வுக்காக அவர் செய்த தியாகத்துக்கு முன்னால் இந்த தொகை பெரியதல்ல. இருப்பினும் பிரிந்துகிடக்கும் அ.தி.மு.க. அணிகள் விரைவில் ஒன்றுசேரும்" என்றார்.


அமெரிக்கா உதவியின்றி சவூதி தாக்குப் பிடிக்க முடியாது

துபாய்,

ஈரான் கச்சா எண்ணெய் விவகாரத்தில் தங்கள் வேண்டுகோளை ஏற்காத நட்பு நாடான சவூதி அரேபியாவுக்கு அமெரிக்க அதிபர் டிரம்ப் பகிரங்கமாக மிரட்டல் விடுத்துள்ளார். கச்சா எண்ணெய் விலை கடந்த 4 ஆண்டுகளில் எப்போதும் இல்லாத அளவு உயர்ந்து வருகிறது. ஈரான் மீது அமெரிக்கா சமீ பத்தில் பொருளாதார தடை விதித்துள்ளது.

மேலும் ஈரானிடம் இருந்து சர்வதேச நாடுகள் கச்சா எண்ணெய்யை இறக்குமதி செய்யக்கூடாது என்றும்  அமெரிக்க அதிபர் டிரம்ப் மிரட்டல் விடுத்து ள்ளார். மீறினால் அந்த நாடுகள் மீதும் பொருளாதார தடை விதிக்கப்படும் என எச்சரித்துள்ளார்.

இதனால்தான் சர்வதேச சந்தையில் கச்சா எண்ணெய்யின் விலை தொடர்ந்து அதிகரித்து வருவதாக கூறப்படுகிறது. பேரலுக்கு 100 டாலருக்கு மேல் விலை ஏறும்பட்சத்தில் சவூதி அரேபியா மற்றும் எண்ணெய் உற்பத்தி செய்யும் ஓபேக் நாடுகள் கச்சா எண்ணெய் உற்பத்தியை அதிகரிக்க வேண்டும். இதன்மூலம் எண்ணெய் விலை குறையும் என டிரம்ப் வலியுறுத்தி வருகிறார். அதற்கு சவூதி அரேபியா ஒத்துக் கொள்ளவில்லை.

இது டிரம்புக்கு எரிச்சலை ஏற்படுத்தியுள்ளது. இந்த நிலையில் மிசிசிப்பியில் சவுத் அவ்ன் நகரில் நடந்த விழாவில் டிரம்ப் கலந்து கொண்டு பேசினார். அப்போது தனது நட்பு நாடான ஜப்பான் மற்றும் தென்கொரியா குறித்து பேசினார். மேலும் மற்றொரு நட்பு நாடான சவூதி அரேபியா குறித்து குறிப்பி டும்போது கடுமையாக தாக்கினார்.

மக்களின் கரகோஷத்துக்கு இடையே பேசிய அவர், பணக்கார நாடாக இருந்தாலும் சவூதி அரேபியாவை நாம்தான் பாதுகாக்கிறோம். நான் அந்நாட்டு மன்னர் சல்மான் மீது அதிக அன்பு வைத்திருக்கிறேன். உங்களை நாங்கள் (அமெரிக்கா)தான் பாதுகாக்கிறோம். எங்களது ராணுவத்தின் தயவு இன்றி உங்களால் அங்கு 2 வாரம் கூட தாக்குப் பிடிக்க முடியாது என்று பகிரங்கமாக மிரட்டல் விடுத்தார்.


2வது முறை மோடி வெற்றிபெற 10 நாட்கள் தீ யாகம்!!!

கடந்த 2014ஆம் ஆண்டு நரேந்திர மோடி இந்தியாவின் பிரதமராக தேர்ந்தெடுக்கப்பட்டார். இதனை தொடர்ந்து அந்த பதவிக்காலம் அடுத்த வருடத்தில் முடிவடைந்து, அடுத்த தேர்தல் வர இருக்கிறது. இந்த தேர்தலில் மோடிக்கு எதிராக கடும்போட்டி இருக்கும் என்று சொல்லப்படுகிறது.

இந்நிலையில், வருகின்ற தேர்தலிலும் மோடி வெற்றிபெற வேண்டும் என்று மதுராவை சேர்ந்த மோடி அறக்கட்டளை தலைவர் 10 நாட்களுக்கு யாகம் நடத்த இருப்பதாக தெரிவித்துள்ளார். மேலும் இதுகுறித்து அவர் தெரிவிக்கையில், வருகின்ற 10ஆம் தேதி யமுனை ஆற்றில் கச்சாந்தி மகாயாகம் நடத்து கிறோம். யாகம் நடத்தும்போது லட்சக்கணக்கான மக்கள் தீபம் ஏந்துவார்கள் என்றார். இவ்வாறு செய்வதால் கடவுளின் ஆசியில் நரேந்திர மோடி மீண்டும் பிரதமராவார் என்றார்.


உச்சகட்ட போர் பதற்றம் : அமெரிக்கா, தென்கொரியா, ஜப்பான் கூட்டுப்பயிற்சி

சியோல்

அமெரிக்கா, தென்கொரியா, ஜப்பான் நாடுகள் கூட்டு ராணுவ பயிற்சியில் ஈடுபட்டிருப்பது கொரிய தீபகற்பத்தில் பதற்றத்தை மேலும் அதி கரித்துள்ளது. வடகொரியா தொடர்ச்சியாக ஏவுகணை சோதனைகளை நடத்தி வரும் நிலையில் பதிலடியாக அமெரிக்கா, தென்கொரியா, ஜப்பான் ஆகிய நாடுகள் கூட்டு ராணுவ பயிற்சியில் ஈடுபட்டுள்ளனர்.
தென்கொரியா மற்றும் ஜப்பான் கடல் பகுதியில் நடைபெறும் கூட்டு பயிற்சியில் ஏவுகணைகளை வழியிலேயே இடைமறித்து தாக்குவதற்கான ஒத்தி கையில் வீரர்கள் ஈடுபட்டனர். கொரிய தீபகற்பத்தில் போர் மேகங்கள் சூழ்ந்துள்ள நிலையில் வடகொரிய அதிபர் கிம் ஜாங்-உன் பனி படர்ந்த (Mount Paektu) மலைகளுக்கு இன்ப சுற்றுலா சென்றுள்ளார். (Mount Paektu) மலையின் அழகை கிம் ஜாங்-உன் கண்டு ரசிக்கும் காட்சிகளை வடகொரியா அரசு தொலைக்காட்சியில் வெளியிட்டுள்ளது. பதற்றத்தை தணிக்க ஐ.நா.தூதர் ஜெஃப்ஃபரி ஃபெல்ட்மேன் வடகொரிய தலைவருடன் பேச்சுவார்த்தை நடத்து கிறார்.


மலேசிய ஏர்லைன்சுக்கு மீண்டும் சோதனை!

பெட்டாலிங் ஜெயா மலேசிய ஏர்லைன்ஸ் எம்.எச்.128, புதன்கிழமை இரவு வழக்கமாக ஆஸ்திரேலியா, மெல்பர்னிலிருந்து கோலாலம்பூருக்கு புறப்பட்டது. ஆனால் நடு வானில் ஏற்பட்ட குழப்பத்தின் காரணமாக மீண்டும் அது மெல்பர்ன் திரும்பியது. பயணிகள் அதிர்ச்சியில் உறைந்தனர். மலேசிய நேரப்படி, புதன் கிழமை இரவு 11.11 மணிக்கு மெல்பர்னின் துலாமரீன் விமான நிலையத்திலிருந்து புறப்பட்டது. திட்டமிட்டபடி காலை 5.28 மணிக்கு அவ்விமானம் கோலா லம்பூரில் தரையிறங்கியிருக்க வேண்டும். எனினும், விமானம் புறப்பட்ட 20 நிமிடங்களில் அது திசைதிருப்பப்பட்டது. இரவு 10.31 மணி - எம்.எச்128 விமானத்தில் பயணித்த ஒரு மலேசியர் குறுந்தகவல் அனுப்புகிறார். விமானம் கடத்தப்படவிருப்பதாக அதில் குறிப்பிடப் பட்டிருந்தது. வெடிகுண்டு, ஆயுதங்கள் ஏந்திய ஆறு கடத்தல்காரர்கள் விமானத்தில் இருப்பதாக சமூக வலைத்தளங்களில் வதந்தி பரவத் தொடங்கியது. இரவு 10.40 மணி - தன் வசம் வெடிகுண்டுகள் இருப்பதாகச் சொல்லி ஒரு பயணி விமானியின் அறைக்குள் நுழைய முற்பட்டதை தொடர்ந்து மலேசிய ஏர்லைன்ஸ் எம்.எச்128 மெல்பர்னுக்கு திரும்பியது என்று பிரெண்டன் கிரெய்கர் என்பவர் தனது டுவிட்டர் பதிவேற்றத்தில் கூறினார். இரவு 10.51 மணி - விமானத்தில் ஒரு பயணி குழப்பம் ஏற்படுத்தியதையும், விமானம் மெல்பர்ன் திரும்பியதையும் மலேசிய ஏர்லைன்ஸ் உறுதிப்படுத்தி யது. இரவு 11.10 மணி - டுவிட்டர் பதிவேற்றங்கள் அதிகரித்தன. தொடக்கத்தில் நம்பப்பட்டதைப் போல அந்த பயணியிடம் வெடிகுண்டுகள் கிடையாது. மாறாக, மின்னணு கருவி ஒன்றை வைத்திருந்தார் என்று அதில் கூறப்பட்டது. இரவு 11.40 மணி - ஆயுதமேந்திய போலீசார் விமானத்தினுள் நுழைந்து, சம்பந்தப்பட்ட அந்த ஆடவரை அங்கிருந்து அலக்காக தூக்கிச் செல்வதை காட் டும் நிழற்படங்கள் சமூக வலைத்தளத்தில் பதிவாகின. இருக்கை வார்பட்டைகளால் கைகள் கட்டப்பட்ட நிலையில், சம்பந்தப்பட்ட அந்த ஆடவர் விமா னத்தின் தரையில் கிடப்பதைக் காட்டும் படமும் பதிவேற்றம் செய்யப்பட்டிருந்தன. இரவு 12.09 மணி - குழப்பம் ஏற்படுத்திய அந்த பயணி தடுத்து வைக்கப்பட்டிருப்பதாகவும், மற்ற பயணிகள் அனைவரும் பாதுகாப்புடன் விமானத்தி லிருந்து வெளியேறி யதாகவும் மலேசியன் ஏர்லைன்ஸ் அறிவித்தது. காலை 8.47 மணி - மெல்பர்ன் விமான நிலையத்தில் நீண்ட நேரம் காத்திருந்த பிறகு பயணிகள் அனைவரும் அருகிலுள்ள விமான நிலையத்தில் தற் காலிகமாக தங்க வைக்கப்பட்டனர். வியாழக்கிழமை மலேசிய நேரப்படி மாலை 6 மணிக்கு விமானம் அங்கிருந்து புறப்பட்டு வெள்ளிக்கிழமை மலேசிய நேரப்படி அதிகாலை 12.35 மணிக்கு கோலாலம்பூரில் தரையிறங்கும் என்று தெரிவிக்கப்பட்டது. காலை 10.00 மணி - சம்பந்தப்பட்ட அந்த பயணி இலங்கை பிரஜை என்றும், அப்போதுதான் மனநோய் மருத்துவ மனையிலிருந்து வெளியாகி நேரே விமானத்தில் ஏறினார் என்றும் ஆஸ்திரேலிய ஊடகங்கள் தெரிவித்தன. இலங்கை பிரஜை கைது இதனிடையே, கைது செய்யப்பட்ட அந்த 25 வயது இலங்கை ஆடவர் நீதிமன்றத்தில் நிறுத்தப்படுவார் என்று விக்டோரியா போலீஸ் தலைவர், ஆணை யர் கிரெஹம் எஷ்ட்டன் கூறினார். அந்த ஆடவர் இசை ஒலிபெருக்கி ஒன்றை பிளாஸ்டிக் பையில் வைத்துக்கொண்டு, தன்னிடம் வெடிகுண்டு இருப்பதாக மிரட்டி, விமானியின் அறைக்குள் செல்ல கட்டாயப்படுத்தியதாக அவர் நிருபர்கள் சந்திப்பில் தெரிவித்தார். அந்த ஒலிபெருக்கி ஐ-ஃபோனை விட சற்று பெரியதாகும். அவர் மாணவர் விசாவில் ஆஸ்திரேலியாவில் தங்கி, உணவு விநியோகத் துறையில் கல்வி கற்று வந்துள்ளார். சம்பவ தினத்தன்று முன்புதான் மன நோய் மருத்துவமனையிலிருந்து வெளியாகியிருக்கிறார். இதில் பயங்கரவாத தொடர்பு ஏதும் இல்லை என்பதை போலீசார் உறுதிப்படுத்தியுள்ளனர். அதிகப்பட்சம் பத்தாண்டுகள் சிறைத்தண்டனையை அவர் எதிர்நோக்கியுள்ளார். விமானத்தில் தீவிர சோதனை எம்.எச் 128 விமானத்தில் பாதுகாப்பு சோதனைகள் நடத்தப்பட்டதை தொடர்ந்து அவ்விமானம் மெல்பர்னி லிருந்து கோலாலம்பூர் புறப்படும் என்று போக்கு வரத்து அமைச்சர் டத்தோஸ்ரீ லியோவ் தியோங் லாய் கூறினார். விமானம் மீதும், அதன் பயணிகள் மீதும் ஆஸ்திரேலிய அதிகாரிகள் தீவிர சோதனை நடவடிக்கையை மேற்கொண்டு வருகின்றனர் என்று குறிப்பிட்ட அவர், அந்த ஆடவர் குடிபோதையில் இருந்தாரா என்று கேட்கப்பட்ட போது, இப்போது இதைப்பற்றி எதையும் உறுதிப்படுத்த இயலாது என்றும் ஆஸ்திரேலிய அதிகாரிகள் புலன் விசாரணை மேற்கொண்டு வருகின்றனர் என்றும் சொன்னார்.


மஹிந்தவின் பிரதான பாதுகாப்பாளர் தொடர்பான உண்மைகள் அம்பலம்

முன்னாள் ஜனாதிபதி மஹிந்த ராஜபக்சவின் பாதுகாப்பாளராக செயற்படும் நெவில் என்பவர் 5 வருடங்களுக்கு சிறப்பான முறையில் தனது சொத்துக்களை அதிகரித்துக் கொண்ட ஒருவராகும். மஹிந்த மற்றும் நாமல் ராஜபக்சவின் அனைத்து மோசடி நடவடிக்கைகளையும் திட்டமிட்ட இருவரை, மஹிந்த மற்றும் நாமல் சிறப்பாக கவனித்துள்ளதாக தெரிவிக்கப்படுகின்றது. சொத்துக்கள் தொடர்பில் வாக்குமூலம் வழங்குவதற்கு ஆஜராகுமாறு கூறப்பட்ட சந்தர்ப்பங்களில் தங்கள் மோசடிகள் வெளியாகும் என்ற பயத்தில் அதனை புறக்கணித்து வந்துள்ளார். டேசி பாட்டிற்கு பணம் கிடைத்ததனை போன்று இவ்வளவு சொத்துக்களை இவருக்கு வழங்குவதற்கு ராஜபக்சர்களுக்கு யாரிடம் இருந்து பணம் கிடைத்தது? என்பது தொடர்பில் ஆராயந்து வந்த போது உண்மை தெரியவந்துள்ளது. ராஜபக்சர்களினால் மேற்கொள்ளப்பட்ட மோசடி கொடுக்கல் வாங்கல் பணம் உட்பட நெவிலின் வங்கி கணக்கில் வைப்பு செய்வதற்கு முன்னாள் ஜனாதிபதி மஹிந்த ராஜபக்ச நடவடிக்கை மேற்கொண்டுள்ளார். மஹிந்தவின் நிழலில் இருந்து மோசடி நடவடிக்கைகளை மேற்கொள்ளும் இவருக்கு தண்டனை கிடைக்கும் வரையில் மக்கள் பார்த்துக் கொண்டுள்ளார்கள் என்பதனை ராஜபக்சர்கள் மறந்து விட கூடாது என அரசியல் ஆய்வாளர்கள் சுட்டிக்காட்டியுள்ளனர்.


தமிழ்மொழி சோறு போடும்!

தமிழ்மொழி சோறு போடுமா எனக் கேட்பவர் களுக்குத் தமிழ்மொழியால் தான் காவல்துறை அதிகாரி யாகும் வாய்ப்பு கிடைத்ததாக பெருமையோடு கூறுகின்றார் காவல்துறை அதிகாரியான இன்ஸ்பெக்டர் பிரகாஷ் கிருஷ்ணன். பகாங், கெமாயான் பகுதியில் தெம்பாங்காவ் பெல்டா நிலக்குடியேற்றவாசியான கிருஷ்ணன் - கன்னியம்மா கோவிந்தசாமி தம்பதியரின் நான்கு பிள்ளைகளில் கடைக்குட்டியாகப் பிறந்த ஒரே ஆண் பிள்ளையான பிரகாஷ் கிருஷ்ணன் தமிழ்ப்பள்ளியில்தான் படிக்க வேண்டும் என்ற தமிழுணர்வோடு 30 கிலோ மீட்டர் தூரத்தில் அமைந்திருந்த கெட்டீஸ் தோட்டத் தமிழ்ப்பள்ளிக்கு சிரத்தையோடு அனுப்பி வைத்த பெற்றோர்களுக்கு இன்று தனது உயர்வால் நன்றிகளைச் சமர்ப்பித்திருக்கின்றார். படிவம் 1 முதல் 5 வரை தெமாங்காவ் இடைநிலைப்பள்ளியில் கற்ற பின்னர் படிவம் 6க்கான உயர்கல்வியை டத்தோ மன்சோர் உயர்நிலைப்பள்ளியில் படிக்கும் வாய்ப்பினைப் பெற்றதை தனது வாழ்வின் திருப்புமுனை யாக கருதுகின்றார் இன்ஸ்பெக்டர் பிரகாஷ் கிருஷ்ணன். எஸ்டிபிஎம் தேர்வில் தமிழ்மொழிப் பாடத்தினைத் தேர்வுப் பாடமாக எடுத்ததன் வழி தேர்வு முடிவுகளுக்குப் பிறகு காவல்துறையில் பணியாற்ற விண்ணப்பம் செய்தபோது தமிழ்மொழியைக் கட்டாயப் பாடமாக கேட் டிருந்ததால் தனக்கு காவல்துறையில் பயிற்சியினை மேற்கொள்ள வாய்ப்பு கிடைத்ததாக மகிழ்ச்சியோடு கூறினார். எஸ்டிபிஎம் தேர்வுகள் மிகவும் கடினமானவை எனும் சிந்தனையோடு தூரப் போட்டுவிட்டு நம்பிக்கையோடும் தைரியத்தோடும் படிவம் 6இல் உயர்கல்வியை இந்திய மாணவர்கள் தொடர வேண்டும் என அன்போடு கேட்டுக் கொள்கின்றார் பிரகாஷ் கிருஷ்ணன். எஸ்டிபிஎம் தேர்வினை எழுதியிருந்ததன் மூலம் வட மலேசியப் பல்கலைக்கழகத்தில் (UUM) பொது நிர் வாகத்துறையில் (Public Administration) இளங்கலைப் பட்டப்படிப்பினை முடித்திருப்பதோடு தற்போது குற்ற வியல் சீர்திருத்த அறிவியல் துறையில் (Master of Science Correctional) முதுகலை பட்டப்படிப்பையும் அதே பல்கலைக்கழகத்தில் படித்து பெற்றோர்களுக்கு மிகச் சிறந்த பரிசினையும் தந்துள்ளார் இன்ஸ்பெக்டர் பிரகாஷ் கிருஷ்ணன். எஸ்பிஎம் தேர்வின் முடிவுகளுக்காகக் காத்திருக்கும் இந்திய மாணவர்களும் அவர்களின் பெற்றோர்களும் 2017ஆம் ஆண்டிற்கான படிவம் 6க்காக வழங்கப்படும் வாய்ப்புகளை உதறித்தள்ளிவிட வேண்டாம் என கேட்டுக் கொள்கின்றார். எஸ்டிபிஎம் தேர்வில் தமிழ்மொழிப் பாடத்தின் வழி அரசாங்கப் பல்கலைக்கழக வாய்ப்புகள் பிரகாசமாக இருப்பதால் சிறந்த எதிர்காலம் நிச்சயமாக இருப்பதாகவும் நம்பிக்கையோடு தெரிவித்துள்ளார்.


மகிந்த, நாமல் நாடாளுமன்ற உறுப்பினர் பதவியை இழக்கும் நிலை

கொழும்பு,

மகிந்த ராஜபக்சே, நாமல் ராஜபக்சே உள்ளிட்ட பலர் நாடாளுமன்ற உறுப்பினர் பதவியை இழக்கும் நிலைக்கு தள்ளப்பட்டுள்ளனர். ஸ்ரீலங்கா சுதந்திர கட்சி யில் இருந்து விலகி, பொதுஜன பெரமுன கட்சியில் இணைந்ததால், நாடாளுமன்ற உறுப்பினர் பதவிகளை இழக்கும் நிலைக்குள்ளாகினர்.

சுதந்திர கட்சியில் இருந்து விலகி பொதுஜன பெரமுனவில் உறுப்பினர்களாக இணைந்து கொண்டவர்கள் தற்போது பொதுஜன பெரமுனவின் உறுப்பினர்க ளாவர். உச்ச நீதிமன்றத்தினால் வழங்கப்பட்ட இடைக்கால தடை உத்தரவையடுத்து, அண்மையில் அதிபரால் கலைக்கப்பட்ட நாடாளுமன்றம் மீண்டும் கூடியது.

இந்நிலையில் மகிந்த ராஜபக்சே உட்பட 50 க்கும் அதிகமான உறுப்பினர்களின் உறுப்பினர் பதவி நீக்கப்பட வேண்டும் என சட்டவல்லுநர்கள் சுட்டிக் காட்டியதாக சிங்கள ஊடகமொன்று செய்தி வெளியிட்டுள்ளது.

மகிந்த ராஜபக்சே , நாமல் ராஜபக்சே உட்பட பலர் அதிகாரப்பூர்வமாக ஸ்ரீலங்கா சுதந்திர கட்சியில் இருந்து விலகுவதாக அறிவித்தது அதற்கு காரணமா கும் என சட்ட வல்லுனர்கள் குறிப்பிட்டுள்ளனர். இதனால் அவர்கள் ஐக்கிய மக்கள் சுதந்திர முன்னணி உறுப்பினர்களாக தொடர்ந்து செயல்பட முடியாது என வும் கூறப்பட்டுள்ளது.


காஷ்மீரில் மேலும் வன்முறை அதிகரிக்கும்: ஜமாத் உத் தவா தீவிரவாத இயக்க தலைவர் மிரட்டல்

ஸ்ஃபுல் இயக்க தீவிரவாதி புர்ஹான் வாணி கொல்லப்பட்டதை அடுத்து ஏற்பட்ட கலவரத்தில் 34 பேர் கொல்லப்பட்ட நிலையில் ஹஃபீஸ் சயீது இவ்வாறு கூறியுள்ளார். காஷ்மீர் விடுதலை இயக்கத்தை முன் எடுத்த புர்ஹான் வாணியை காஷ்மீரிகள் அனைவரும் விரும்பியதாக அவர் தெரிவித்துள்ளார். இந்திய பாதுகாப்பு படையினர் வாணியை சுட்டுக்கொன்ற பிறகு நடைபெறும் போராட்டத்தில் மக்கள் தாங்களாகவே முன்வந்து கலந்துக்கொள்வதாக ஹஃபீஸ் சயீது கூறியுள்ளார். இந்திய தரப்பில் எந்த அளவுக்கு தாக்குதல் நடத்தப்படுகிறதோ அதே அளவுக்கு பதிலடி கொடுக்கப்படும் என அவர் கூறியுள்ளார். காஷ்மீர் விவகாரத்தில் தலையிட்டு தீர்வு காண அமெரிக்காவை பாகிஸ்தான் வலியுறுத்த வேண்டும் என்று அவர் வலியுறுத்தியுள்ளார். இல்லை என்றால் அமெரிக்காவுடன் இருக்கும் உறவை பாகிஸ்தான் துண்டிக்க வேண்டும் என கூறியுள்ள ஹஃபீஸ் சயீது இதனை வலியுறுத்தி நாடு தழுவிய போராட்டம் நடத்த உள்ளதாகவும் அவர் தெரிவித்துள்ளார். காஷ்மீரில் நடக்கும் கலவரத்துக்கு ஹஃபீஸ் சயீது மூலமாக பாகிஸ்தான் உளவு அமைப்பான ஐஎஸ்ஐ நிதியுதவி செய்வதாக தகவல்கள் வெளியாகியுள்ளன. இந்த நிலையில் ஜம்மு காஷ்மீர் நிலைமை குறித்து ஆராய்வதற்காக பாகிஸ்தானின் அமைச்சரவையின் சிறப்பு கூட்டம் இன்று நடைப்பெறுகிறது. காஷ்மீர் விவகாரம் தொடர்பாக இந்திய தூதரை அழைத்து கண்டனத்தை பதிவு செய்து உள்ளதாக பாகிஸ்தானின் பிரதமர் அலுவலக செய்தி குறிப்பு தெரிவிக்கிறது.


ஆதரவற்ற பிள்ளைகளுக்கு ஆதரவளிப்போம்-சட்டமன்ற உறுப்பினர் டத்தோ ரோஸ்னி சோஹார்

ஆசிரமங்கள் மற்றும் வசதி குறைந்த பிள்ளைகளுக்கு அரசியல் கட்சிகள் மட்டுமில்லாமல் சமூக அமைப்பு களும் ஆதரவளிக்க வேண்டுமென உலுபெர்ணம் சட்டமன்ற உறுப்பினர் டத்தோ ரோஸ்னி சோஹார் வலி யுறுத் தினார். அண்மை யில் உலு சிலாங்கூர் மாவட்ட தமிழ் இளைஞர் மணி மன்றத்தின் ஏற்பாட்டில் வசதியற்றவர்கள், ஆசிரமத்தில் வசித்து வரும் பிள்ளைகளுக்கு புதிய ஆடைகள் வழங்கும் நிகழ்வில் அவர் இவ்வாறு கூறினார். ஆதரவற்றவர்களுக்கு சமூக நல இலாகா வழி நிதியுதவிகள் கிடைக்கப் பெற்றாலும் தமிழ் இளைஞர் மணிமன்ற அமைப்புகள் போன்று இன்னும் பல அமைப்புகள் இதுபோன்ற உதவிகளை வழங்க முன்வரவேண்டும் என அவர் வலியுறுத்தினார்.

உலுசிலாங்கூர் மாவட்ட தமிழ் இளைஞர் மணிமன்றத்தின் சமூக நல சேவையினை வெகுவாகப் பாராட்டினார். இந்நிகழ்வில் கோலகுபு பாரு சிவானந்த ஆசிரமம் மற்றும் உலுபெர்ணாமைச் சேர்ந்த 30 பிள்ளைகளுக்கும் புதிய ஆடைகள் வழங்கப்பட்டன.

Read More: Malaysia Nanban News Paper on 14.10.2017


கேமரன் மலையில் தொடரும் விவசாயிகளின் முடிவில்லா போராட்டம்.

இங்குள்ள புளூ வேலி விவசாயிகள் தங்களின் பண்ணைகளுக்கும் வீடு களுக்கும் மாநில அரசாங்கத்திடமிருந்து பெர்மிட்டுகளைக் கோரி பத்தாண் டுக ளுக்கும் மேலாகப் போராடி வருகின்றனர். எனினும், மாநில மந்திரி புசார் டத்தோஸ்ரீ அட்னான் யாக்கோப் தங்கள் விஷயத்தில் பாராமுகம் காட்டி வரு வதாக அவர்கள் புகார் செய்துள்ளனர்.

மாநில அரசாங்கத்திற்கு சொந்தமான இந்த நிலத்தில் நாங்கள் மூன்று தலைமுறைகளாக விவசாயம் செய்து வருகிறோம். ஆனால், இன்னும் பெர்மிட் கிடைக்கவில்லை. மந்திரி புசார் எங்களை சந்திப்பதை தவிர்த்து வருகிறார் என்று அவர்கள் கூறினர்.அங்கு தொடர்ந்து விவசாயம் செய்வதற்கு ஒரு சில உரிமையாளர்களுக்கு அனுமதி வழங்கப்பட்டுள்ளது. மற்றவர்களுக்கு கிடைக்கவில்லை. இதில் மாநில அரசாங்கம் பாரபட்சமாக நடந்து கொள்வதன் காரணம் என்று அவர்கள் கேள்வி எழுப்பினர்.

Read More: Malaysia Nanban News Paper on 16.10.2017


புக்கிட் இண்டா தமிழ்ப்பள்ளி எப்போது திறக்கப்படும்?

(எம்.கே.வள்ளுவன்) ஜொகூர்பாரு,

புக்கிட் இண்டா தமிழ்ப்பள்ளி இன்று திறக்கப்படும் என எதிர்பார்க்கப்பட்ட வேளையில், அது திட்டமிட்டபடி திறக்கப்படாது என்ற தகவலை அறிந்து ஜ.செ.க. சந்திரன் தலைமையில் எதிர்க்கட்சியினர்  நேற்று புதிய பள்ளி கட்டடத்தின் முன் ஆர்ப்பாட்டத்தில் ஈடுபட்டனர்.புக்கிட் இண்டா தமிழ்ப் பள்ளி ஜனவரி முத லாம் தேதி திறக்கப்படும் என்று இதற்கு முன்பு வாக்குறுதி அளிக்கப்பட்டிருந்தது. எனினும்,  அதன்படி பள்ளிக்கூடம் ஏன் திறக்கப்படப்போவதில்லை என்று அவர்கள் கேள்வி எழுப்பினர்.

பி.கே.ஆர். கட்சியின் ரோனி முருகன், அமானா கட்சியின் ஜீவன், ஹிண்ட்ராப்பின் மோகன் உட்பட பல்வேறு கட்சிகளைச் சேர்ந்தவர்கள் இந்த ஆர்ப்பாட்டத்தில் பங்கேற்றனர். கடந்த ஆண்டு மத்தியில், இப்பள்ளி ஜனவரி முதல் தேதி திறக்கப்படும் என கூறப்பட்டது. அதன் காரணமாக இப்பள்ளி யில் பயில 150 மாணவர்கள் பதிந்து கொண்டுள்ளனர். ஆனால், அப்பள்ளி திறக்கப்படாததால் மாணவர்கள் வேறு பள்ளிக்குச் செல்ல வேண்டிய நிலை ஏற்பட்ட தாகவும் இது பெற்றோருக்கு பெரும் அவதியை ஏற்படுத்தியுள்ளதாகவும் ஜ.செ.க சந்திரன் குறிப்பிட்டார்.

Read More: Malaysia Nanban News paper on 1.1.2017


எரிபொருள் உயர்வு: பாரிஸில் வன்முறைப் போராட்டம்: 1700 பேர் கைது

பாரிஸ்,

பிரான்ஸ் தலைநகர் பாரிஸில் மஞ்சள் சட்டை போராட்டக்காரர்கள் மீண்டும் போராட்டத்தை முன்னெடுத்த நிலையில் 1,700க்கும் மேற்பட்டவர்களை போலீசார் கைது செய்துள்ளனர்.  கடந்த இரண்டு வாரங்களுக்கு முன்பு பாரிஸ் நகரில் எரிபொருள் விலைவாசி உயர்வைக் கண்டித்து போராட்டம் துவங்கியதையடுத்து நேற்று முதல் அப்போராட்டம் வன்முறை போராட்டமாக மாறியது. கையில் ஆயுதங்கள் ஏந்திய இளைஞர்கள் பலர் பாரிஸ் தெருக்களில் இறங்கி வாகனங்களை சேதப்படுத்தினர்.

அங்கு சாம்ப்ஸ் எலிசீஸ் அவினியூவில் கூடிய போராட்டக்காரர்கள் பேரணியாகப் புறப்பட்டனர். சிறிது தூரத்தில் போலீசார் அவர்களை தடுத்து நிறுத்தி னர். போராட்டக்காரர்களுக்கும் போலீசாருக்கும் இடையே மோதல் ஏற்பட்டது. இதில் வன்முறை மூண்டது. தீ வைப்பு சம்பவங்கள் நடந்தன. ஈபிள் கோபு ரம் உள்ளிட்ட சுற்றுலா தலங்கள் மூடப்பட்டிருந்தன. திறந்திருந்த கடைகள் அடித்து நொறுக்கப்பட்டன. போராட்டக்காரர்கள் மீது போலீசார் கண்ணீர்ப்புகை குண்டுகளை வெடித்து விரட்டியடித்தனர்.இந்த மோதல் தொடர்பாக 1450 பேரை போலீசார் கைது செய்தனர்.

பாரிஸ் புறநகரில், பாரிசுக்குச் செல்லும் முக்கிய வழித்தடமான போர்ட்டே மெய்லட்டில் போராட்டக்காரர்கள் தடைகளை ஏற்படுத்தினர். மஞ்சள் சட்டை இயக்கத்தினர் போக்குவரத்தை முடக்கினர். இதனால் அங்கு பதற்றம் நிலவியது. இதை கட்டுப்படுத்த 8 ஆயிரத்திற்கும் அதிகமான போலீசார் குவிக்க ப்பட்டுப் பாதுகாப்புப் பலப்படுத்தப்பட்டது. தற்போது கிடைத்த தகவலின்படி மொத்தமாக போராட்டத்தில் ஈடுபட்ட சுமார் 1450 பேர் கைது செய்யப் பட்டுள்ளதாக தெரிய வந்துள்ளது.


2000 ஏக்கர் நிலம் இந்திய மாணவர் மேம்பாட்டுக்காக வழங்கப் பட்டது ம.இ.காவுக்கு அல்ல - இளங்கோவுக்கு சிவநேசன் பதிலடி

பேரா மாநில இந்திய மாணவர் மேம்பாட்டு வளர்ச்சிக்காக முந்தைய தேசிய முன்னணி அரசாங்கம் 2000 ஏக்கர் நிலத்தை வழங்கியிருந்தது. அந்த நிலம் ம.இ.காவுக்கு வழங்கப் பட்டது என ம.இ.கா பேரா மாநில தொடர்புக் குழுத் தலைவர் டத்தோ இளங்கோ கூறியிருப்பது அப்பட்டமான பொய் என மாநில ஆட்சிக் குழு உறுப்பினர் அ.சிவநேசன் தெரிவித்தார்.

சட்டமன்றக் கூட்டங்களில் 2000 ஏக்கர் நில விவகாரமாக கேள்விகள் எழுப்பப்படும் போது, அதற்கான பதிலைத் தருவதற்கு ம.இ.கா பிரதிநிதிகள் யாரும் இல்லாததால் நம்பிக்கைக் கூட்டணி இந்திய பிரதிநிதிகள்தான் பதில் கூறவேண்டியுள்ளது. 2000 ஏக்கர் நிலம் மேம்பாடு செய்யப்பட்டும் இன்று வரை இந்திய மாணவர்கள் மேம்பாட்டிற்கு அந்த அறவாரியம் என்ன செய்துள்ளது என வினவினார்.  தமிழ்ப்பள்ளி மாணவருக்கு இதுவரை ஒரு சல்லிக்காசு கூட வழங்கப் படவில்லை என்பதை அந்த அறவாரியம் மறுத்துக் கூறமுடியுமா? என்றார்.

பேரா மாநில ஆட்சி மாற்றம் அடைந்தபோது, 2000 ஏக்கர் நில மேம்பாட்டு அறவாரியத்தில் இடம் பெற்றிருந்த இளங்கோ, முன்னாள் மந்திரி புசாரின் ஆலோசகர் என்ற முறையில் தான் அந்த அறவாரியத்தில் இடம் பெற்றிருந்ததாகவும் தற்போது அக்குழுவில் இருப்பது நியாயம் இல்லை என தன்னிடமே கூறியதாக அ.சிவநேசன் கூறினார். தற்போது நம்பிக்கைக் கூட்டணி வேறு 2000 ஏக்கர் நிலத்தை பெற்றுக் கொள்ளுங்கள், எங்களைச் சீண்டாதீர்கள் என அறிக்கை விடுவது வேடிக்கையாக இருப்பதாகக் கூறினார்.

மாநில தமிழ்ப்பள்ளி மற்றும் இந்திய மாணவர் கல்வி மேம்பாட்டுக்காக 2000 ஏக்கர் நிலம் வழங்கப்பட்டதே தவிர ம.இ.கா வுக்கு இந்நிலம் வழங்கப் படவில்லை என்றார். ஐந்து ஆண்டுகளாகியும் மாணவர்களுக்கு உதவிகள் வழங்காமல், இனியும் இது ம.இ.கா வின் சொத்து என மார்தட்டிக் கொண்டிராமல், இந்திய மாணவர் கல்வி மேம்பாட்டிற்குத் தேவையான உதவிநிதிகளை வழங்க முன்வரவேண்டும் என அ.சிவநேசன் வலியுறுத்தினார்.


வெளிநாட்டுப் பணம் எப்படி வந்தது? - சுப.உதயகுமாருக்கு அமலாக்கத்துறை சம்மன்

அணுஉலையால் கிராமப் பகுதிக்கு ஆபத்து ஏற்படும். எனவே, அணுஉலைகளை மூட வேண்டும் எனக் கூறி, நெல்லை மாவட்டம் இடிந்தகரையில் சில ஆண்டுகளுக்கு முன் போராட்டம் நடைபெற்றது. அணு உலைக்கு எதிராக  நடந்த இப்போராட்டத்தின் காரணகர்த்தா, போராட்டக் குழு ஒருங்கி ணைப்பாளராக அறியப்படுபவர்,  சுப.உதயக்குமார்.

கூடங்குளம் அணு உலைக்கு எதிரான இவரது போராட்டம், இந்தியாவை மட்டுமல்ல, உலகம் முழுவதையும் திரும்பிப்பார்க்க வைத்தது. அரசுக்கு கூடங்குளம் அணு உலைக்கு எதிரான இவரது போராட்டம், இந்தியாவை மட்டுமல்ல, உலகம் முழுவதையும் திரும்பிப்பார்க்க வைத்தது. அரசுக்கு எதிரான இவரது போராட்டம், ஒருகட்டத்தில் வீரியமடைந்தாலும், பின்னாளில் அவரது போராட்டத்தை அரசு முடக்கியது. எனினும், அணுஉலைகளுக்கு எதிரான போராட்டத்தை சுப.உதயகுமார் தொடர்ந்து மேற்கொண்டுவருகிறார். முன்னதாக போராட்டக் காலத்தின்போது, வெளிநாடுகளிலிருந்து நிதியுதவி பெறுவதாகக் கூறி, இவரது வங்கிக் கணக்குகள் முடக்கப்பட்டன.

மேலும், அவர் மீது வழக்குப்பதிவு செய்து அமலாக்கத்துறை விசாரணை மேற்கொண்டுவருகிறது. இந்நிலையில், 'இந்த வழக்கில் ஆஜராக வேண்டும்' என உதயகுமாருக்கு அமலாக்கத்துறை சம்மன் அனுப்பியுள்ளது. அதன்படி, சென்னை கிரீம்ஸ் ரோட்டில் உள்ள அமலாக்கத்துறை அலுவலகத்தில், நாளை காலை 11 மணிக்கு ஆஜராக வேண்டும் என சம்மன் அனுப்பப்பட்டுள்ளது. 'ஆஜராகும்போது, தகுந்த ஆவணங்களைச் சமர்ப்பிக்க வேண்டும்' எனவும் அமலாக்கத்துறை உத்தரவிட்டுள்ளது.


இ-கார்ட் பதிவுக் காலம் நீடிக்கப்பட மாட்டாது

புத்ராஜெயா, இ-கார்ட் என்ற அமலாக்க அட்டைகளை பெறுவதற்கு ஏதுவாக முதலாளிகள் தங்களுடைய வெளி நாட்டுத் தொழிலாளர்களை பதிவு செய்ய குடிநுழைவுத் துறை போதிய கால அவகாசம் வழங்கி இருந்ததாக துணைப் பிரதமர் டத்தோஸ்ரீ டாக்டர் அகமட் ஜாஹிட் ஹமிடி கூறினார். முதலாளிகள் அல்லது முதலாளிகள் சங்கங்களில் இருந்து கோரிக்கைகள் வந்தாலும், பதிவுக் காலம் நீட்டிக்கப்பட மாட்டாது என்று உள்துறை அமைச் சருமான டாக்டர் அகமட் ஜாஹிட் தெரிவித்தார். இருபத்து மூன்று விழுக்காட்டினர் மட்டுமே பதிவு செய்து கொண்டுள்ளனர் என்ற போதிலும், தலைமை இயக்குநர் டத்தோஸ்ரீ முஸ்தாபா அலி பலமுறை எச்சரிக்கை விடுத்துள்ளார் என்பதால், நாங்கள் இந்த விவகாரத்தில் கண்டிப்புடன் இருந்தே ஆக வேண் டும் என்றார் அவர். சட்டவிரோத குடியேற்றவாசிகள் பிழைப்புக்காக இங்கு வந்துள்ளார்கள். அவர்கள் இதை சட்டப்படி செய்தார்களேயானால், அவர்களை நாம் தடுத்து நிறுத்த மாட்டோம் என்று அவர் செய்தியாளர்களிடம் கூறினார். புத்ராஜெயாவில் ஸ்ரீசத்ரியாவில் உள்ள தனது அதிகாரப்பூர்வ இல்லத்தில் நேற்று ஹரி ராயா திறந்த இல்ல உபசரிப்பை நடத்திய அவர், இந்த விவரத்தை செய்தியாளர்களிடம் தெரிவித்தார். இவ்வாண்டு பிப்ரவரி 15ஆம் தேதி அறிமுகப்படுத்தப்பட்ட இந்த இ-கார்ட, சட்டவிரோத தொழிலாளர்களுக்கான வேலை வாய்ப்பை தற்காலிகமாக உறுதிப்படுத்தும் ஒரு நடவடிக்கையாகும்.தொழிலாளர்களுக்கு இலவசமாக வழங்கப்படும் இந்த அட்டை 2018 பிப்ரவரி 15ஆம் தேதி வரை செல்லு படியாகும். இந்த தேதிக்குள் முதலாளிகள் தங்களுடைய சட்டவிரோத தொழிலாளர்களை பதிவு செய்யும் செயல்முறையை பூர்த்தி செய்ய இந்த இ-கார்ட் ஏற்பாடு போதிய கால அவகாசம் வழங்கும்.


கலெக்டரிடம் 2 இளம் பெண்கள் கொடுத்த அந்த மனு..

கோவை:

துப்பாக்கி லைசென்ஸ் வைத்துக்கொள்ள அனுமதி கேட்டு கோவை மாவட்ட கலெக்டரிடம், இளம் சகோதரிகள் இருவர், மனு அளித்துள்ள சம்பவம் பரபரப்பை ஏற்படுத்தியுள்ளது. கோவை மாவட்ட ஆட்சியர் ராஜாமணியை சந்திப்பதற்கு வந்துள்ளோம் என்று இரு இளம்பெண்கள் அனுமதி கேட்டபோது, கலெக்டர் அலுவலகத்தில் அது யாருக்கும் வியப்பை அளிக்கவில்லை. ஆனால், திடீரென அவர்களின் பின்னால் வந்த நிருபர்கள் மற்றும், வீடியோ மேன்களின் படையை பார்த்ததும், ஏதோ ஒரு விபரீதம் நடக்கிறது என்பதை அங்கிருந்த ஊழியர்கள் புரிந்து கொண்டனர்.

ஏனெனில், அந்த இரு பெண்களும் கலெக்டரிடம் வழங்கிய கோரிக்கை மனு அந்த மாதிரியான முக்கியத்துவத்தை பெற்றிருந்தது. கோவையில், மேடை அலங்காரம் செய்து வருபவர் சாந்தகுமார். அவரது இரு மகள்கள், ஓவியா மற்றும் தமிழ் ஈழம்.

தமிழ் ஈழம், பிகாம் மூன்றாமாண்டும், ஓவியா ஒன்பதாம் வகுப்பும் படித்து வரும் மாணவிகள். இருவரும் மாவட்ட ஆட்சித் தலைவரிடம் கொடுத்த மனுவில் கூறியுள்ளதாவது: பொள்ளாச்சி வன்புணர்வு சம்பவம் 7 ஆண்டுகளாக நடைபெற்று வந்துள்ளது. இந்த சம்பவத்தில் ஈடுபட்டவர்களை பார்க்கும் போது, எங்களுக்கு அச்சமாக உள்ளது.

இத்தனை நாட்களாக காவல்துறை இதை கண்டுகொள்ளாமல், அல்லது கண்டுபிடிக்காமல் இருந்துள்ளது. எனவே எங்களை நாங்களே தற்காத்துக் கொள்ள வேண்டிய சூழ்நிலை வந்துள்ளது. நாங்கள் துப்பாக்கி வைத்துக்கொள்வதற்கு, எங்களுக்கு அனுமதி வழங்க வேண்டும் என்று அந்த மனுவில் அவர்கள் கோரிக்கை விடுத்துள்ளனர்.

பெண்கள் சுய பாதுகாப்புக்காக போலீசாரை நம்ப முடியாமல் துப்பாக்கி வைத்துக்கொள்ள அனுமதி கேட்டுள்ள சம்பவம் தமிழகத்தின் தற்போதைய நிலையை எடுத்துக் காட்டுவதை போல உள்ளது.


சந்திரனிடம் சனி வந்தால்..

சந்திரன் இருக்கும் அதே இடத்தில் மற்ற கிரகங்கள் இருந்தால், பூமியில் இருப்பவர்களுக்கு அது எப்படி தெரியும்? இப்படி கற்பனை குதிரையை ஓடவிட்டார் ஓவியரான ரோன் மில்லர். மரணப் பள்ளத்தாக்கு பகுதியில், ஒரு சாலையிலிருந்து நிலாவை படம்பிடித்த புகைப்படத்தை, அந்த கற்பனையை செயல்படுத்த உபயோகித்தார் மில்லர். பூமியின் குறுக்களவில் கால்வாசி உள்ளது சந்திரன்.
அந்த இடத்தில் சனி கிரகத்தை அதன் வளையத்துடன் வைத்தால் எப்படி தெரியும்? சந்திரனை விட 35 மடங்கு பெரிய கிரகம் சனி. சந்திரன் பூமியிலிருந்து காட்சிக் களத்தில் அரை பாகை அளவை எடுத்துக்கொள்ளும்.
அந்த இடத்தில் சனியை வைத்தால் வானில் நம் பார்வைக்கு 18 பாகை அளவுக்கு அது அடைத்துக்கொள்ளும். சனியின் துணைக் கோளான டியோனைவிட பூமி சற்று தொலைவில் இருக்கும். சொல்லப்போனால் சனி கிட்டே வந்தால், பூமியே அதன் துணைக் கோள் போலத்தான் தெரியும். சனி கிரகத்தின் வளையம் பூமியிலிருப்பவர்களுக்கு கண்ணுக்கெட்டிய துாரம் வரை வானில் தெரியும்.
படத்திலிருப்பது வெறும் போட்டோஷாப் ட்ரிக் தான். ஆனால், அந்த கோணத்தில் பிரம்மாண்டமாக சிந்தித்தாரே ரோன் மில்லர். அங்கேதான் அவர் நிற்கிறார்.


செல்போன் நம்பருடன் ஆதார் எண்ணை இணைக்க மாட்டேன்!' - மம்தா பானர்ஜி காட்டம்

ஆதார் கார்டுடன் மொபைல் போன் எண்ணை இணைக்க வேண்டும் என்று மத்திய அரசு உத்தரவிட்டுள்ளது. இந்நிலையில் மேற்கு வங்க முதல்வர் மம்தா பானர்ஜி, `செல்போன் நம்பருடன் ஆதார் எண்ணை இணைக்க முடியாது' என்று தெரிவித்துள்ளார்.

இது தொடர்பாக அவர் மேலும், `செல்போன் நம்பருடன் ஆதார் எண்ணை இணைக்க மாட்டேன். வேண்டுமானால் அவர்கள் என் போன் எண்ணைத் துண்டிக்கட்டும்' என்று பேசியுள்ளார். மேலும், `திரிணாமூல் காங்கிரஸ் நவம்பர் 8-ம் தேதியைக் கறுப்பு நாளாக அனுசரிக்கும். அன்று மேற்கு வங்க மாநிலம் முழுவதும் கறுப்புக் கொடி ஏந்தி பேரணிகள் நடத்தப்படும்' என்று தகவல் தெரிவித்துள்ளார்.

நேற்று இந்திய அளவில் 18 எதிர்க்கட்சிகள் ஓர் அணியில் திரண்டு, நவம்பர் 8-ம் தேதியைக் கறுப்பு தினமாகக் கடைப்பிடிக்கப்போவதாக அறிவித்துள்ளன. இது குறித்து காங்கிரஸின் குலாம் நபி ஆசாத், திரிணாமூல் காங்கிரஸில் ஓப்ரையன் மற்றும் ஷரத் யாதவ் ஆகியோர் கூட்டாகச் செய்தியாளர்களைச் சந்தித்தனர். அப்போது ஆசாத், `இந்திய அளவில் செயல்படும் 18 கட்சிகள் நேற்று சந்தித்து பணமதிப்பிழப்பு நடவடிக்கை மேற்கொள்ளப்பட்ட நவம்பர் 8-ம் தேதியைக் கறுப்பு தினமாக அனுசரிக்கலாம் என்று முடிவெடுத்துள்ளோம். இந்நடவடிக்கை மேற்கொள்ளப்பட்டபோது மன்மோகன் சிங், `இது இந்திய ஜி.டி.பி-யை 2 சதவிகிதம் சரிவடையச் செய்யும்' என்று கணித்தார். அதைப்போலவே நடந்தது.

பணமதிப்பிழப்பு மேற்கொள்ளப்பட்டு இரண்டே வாரத்தில் காஷ்மீர் எல்லையில் இருந்த தீவிரவாதிகளின் கையில் புதிய ரூபாய் நோட்டுகள் இருந்தன. எனவே, அப்போது எதற்காக இந்த நடவடிக்கை மேற்கொள்ளப்பட்டதாகச் சொல்லப்பட்டதோ அதை எதையுமே அது சாதிக்கவில்லை' என்று குற்றம் சாட்டினார்.


மாணவியிடம் பாலியல் பலாத்காரம் .

சுமார் 51 வயதுடைய ஆசிரியர் ஒருவர் இரண்டாம் படிவ மாணவியிடம் இரு முறை பாலியல் பலாத்காரம் புரிந்த குற்றச்சாட்டின் பேரில் நேற்று முன்தினம் போலீசாரால் கைது செய்யப்பட்டார்.

பாதிக்கப்பட்ட 14 வயது மாணவி தனக்கு நேர்ந்த கொடுமையை மற்றொரு ஆசிரியரிடம் கூறியதை அடுத்து அவர் அந்த மாணவியின் தாயிடம் தகவல் தெரிவித்துள்ளார்.இந்த வருடம் ஆகஸ்ட் மாதம் தொடக்கத் தில் ஒரு முறையும் இம்மாதத்தில் ஒரு முறையும்  ஆக இரண்டுமுறை அந்த ஆசிரியர் தன்னைப் பாலியல் பலாத்காரம் செய்தார் என்று பாதிக்கப்பட்ட மாணவி கூறியுள்ளார்.

அந்த மாணவியை சம்பந்தப்பட்ட ஆசிரியர் சிபுரான் அருகிலுள்ள இடத்திற்கு அழைத்துச் சென்று தனது காரில் இந்தக் குற்றச் செயலைப் புரிந்ததாக சரவா குற்றப் புலனாய்வு பிரிவுத் தலைவர் டத்தோ தேவ் குமார் தெரிவித்தார்.

Read More: MALAYSIA NANBAN NEWSPAPER ON 21.9.2017


தக்சன் என்ற மழலை செல்வத்தை பெற்றெடுத்த தாய்  மாயமாக மறைந்துவிட்டார்

(பெருஜி பெருமாள்) கோலாலம்பூர்,

தக்சன் என்ற குழந்தைக்கு  ஒரு வயது. பத்து மாதம் சுமந்து இந்த மழலை செல்வத்தை பெற்றெடுத்த தாய் எங்கோ மாயமாக மறைந்து விட்டார். பெட்டா லிங் மாவட்ட சமூக இலாகா இந்த தாயைத் தேடி நாள்தோறும் அலைகிறது. தக்சன் போன்ற கைவிடப்பட்ட குழந்தையின் நலனை தற்போது இந்த இலாகா கவனித்து வருகிறது. தற்போது இம்மாதம் 18ஆம் தேதி வரையில் வளர்ப்பு குடும்பத்தின் தற்காலிக பராமரிப்பில் இருந்து வரும். இவ் விவகாரம் பெட் டாலிங் ஜெயா சிறார் நீதிமன் றத்தின் கவனத் திற்கு எடுத்துச் செல்லப்பட்டுள்ளது.

துவக்க கட்ட விசாரணையிலிருந்து சில விவரங்கள் வெளிச்சத்திற்கு வந்துள்ளது. குழந்தையின் தாய் மகாமாசினி சுந்தரமூர்த்தி கடந்தாண்டு அக்டோபர் மாதம் குழந்தையை தன் நண்பரிடம் விட்டுச் சென்றார். இதன் பிறகு அத்தாயுடன் தொடர்புகொள்ள இயலவில்லை.பெற்ற தாயைப்பற்றி தகவல் தெரிந்த வர்கள் பெட்டாலிங் மாவட்ட சமூக நல அதிகாரி புவான் நோர் அஸ்மானிசா பிந்தி அகமது அல்லது பிற அதிகாரிகளுடன் 012-3481479 அல்லது 019-3067387 என்ற எண்களில் தொடர்பு கொள்ளுமாறு கேட்டுக் கொள்ளப்படுகிறார்கள்.


நம்ம தமிழ்ப்பள்ளிதான் நமக்கு சொந்த தாய்! பிறமொழிப் பள்ளிகள் நமக்கு வாடகைத்தாய்!

எஸ்பிஎம் தேர்வினில் மிகச் சிறந்த தேர்ச்சியான 10 ‘ஏ’க்களைப் பெற்றிருந்த நிலையில் பல்கலைக்கழக வாய்ப்பு கிடைத்திருந்தாலும் அதனை ஏற்றுக் கொள்ளாமல் எஸ்டிபிஎம் தேர்வினை எழுதுவதற்கு ஏதுவாக படிவம் 6இல் பயில்வதற்கான வாய்ப்பினை தேர்வு செய்ததால் இன்று ஓர் அனைத்துலக நிறுவனத்தின் பொறியியலாளராக பணியாற்றி வருவதைப் பெருமையாகக் கருதுவதாகத் தெரிவித்துள்ளார் பொறியியலாளர் விஜயகாந்த் சின்னசாமி. பேரா மாநிலத்தின் கிளேபாங் ஜெயா (சுங்கை சிப்புட் நகருக்கு அருகே) தமிழ்ப்பள்ளியில் தொடக்கக் கல்வியைப் பெற்ற இவர் தனது இடைநிலைப் பள் ளிப் படிப்பினை படிவம் 6 வரை தாசெக் இடைநிலைப்பள்ளியில் தொடர்ந்து எஸ்டிபிஎம் தேர்வு முடிவுகள் மிகவும் சாதகமான நிலையில் இருந்த கார ணத்தினால் மலேசிய தொழில் நுட்பப் பல்கலைக்கழகத்தில் (Universiti Teknologi Malaysia - UTM) இரசாயனத்துறை பொறியியலாளராகப் பயிலும் வாய்ப் பினைப் பெற்றதாக அடக்கத்தோடு கூறினார். தன்னுடைய உறுதியான முடிவின் வழி கடன் சுமையில்லாமல் பொதுப் பல்கலைக்கழகத்தினில் பயிலும் வாய்ப்பினைப் பெற்றதினால் சிறிய முறை யில் தின வர்த்தகத்தினை மேற்கொண்டிருந்த சின்னசாமிக்கு எவ்விதமான சுமையையும் ஏற்படுத்தாததால் வீட்டில் இருந்த மற்ற நான்கு சகோதர சகோ தரிகளும் பட்டதாரிகளாக உருவாகியிருப்பதற்கு பாலம் அமைத்திருப்பதாகத் தெரிவித்துள்ளார். தந்தை மற்றும் தொழிற்சாலை ஊழியரான தாயின் அர்ப் பணிப்பிற்கு மிகச் சிறந்த பரிசினை இன்று தந்துள்ளார் விஜயகாந்த் சின்னசாமி. தமிழ்ப்பள்ளியில் பயின்ற காலத்தில் பள்ளியின் மாணவர் தலைவனாகப் பொறுப்பேற்றிருந்த நிலையில் சீனர்கள் கணக்கிடும் கருவியினை அவர்கள் பயன்படுத்தும் போட்டியில் தேசிய நிலையில் வெற்றி பெற்றுள்ளதையும் நினைவு கூர்ந்தார். படிவம் 6இல் பயில வேண்டும் எனும் உறுதியான முடிவு இன்று தன்னுடைய வாழ்க்கையை முழுமையாக உருமாற்றியிருப்பதோடு அனைத்துலக நிறுவன வேலை வாய்ப்பின் வழி பல நாடுகளுக்கு வேலை நிமித்தம் செல்வதற்கான சூழலும் உருவாகியுள்ளதாகக் கூறினார் விஜயகாந்த் சின்னசாமி. படிவம் 6இல் பயில்வதற்கான வாய்ப்புகளை ஏற்றுக் கொள்வதற்குத் தயங்கும் எஸ்பிஎம் தேர்வினை எழுதிய மாணவர்கள் தான் செய்த உறுதியான முடி வினால் கிடைத்திருக்கும் மிகச் சிறந்த வாய்ப்புகளை மனதில் கொண்டு தைரியமாக முடிவெடுக்க வேண்டும் என்பதையும் வலியுறுத்தியுள்ளார். தமிழ்ப்பள்ளியில் கிடைத்த தலைமைத்துவ பண்புகளும் ஆசிரியர்களின் மிகச் சிறந்த வழிகாட்டல்களே தன்னை உயரிய நிலைக்கு இட்டுச் சென்றுள்ள தாக நன்றியோடு கூறுகின்றார் இரசாயன பொறியியலாளர் விஜயகாந்த் சின்னசாமி.


இந்திய முஸ்லீம் உணவக உரிமையாளர்கள் தே தாரேக்-ரொட்டி சானாயை அதிக விலைக்கு விற்கிறார்கள்!

இந்திய முஸ்லிம் உணவக உரிமையாளர்களான மாமாக் உணவகத்தினர் தாங்கள் விற்பனை செய்யும் ரொட்டி சானாய் மற்றும் தே தாரேக்கிற்கு அதி கமாக விலை நிர்ணயிப்பதாக கூட்டரசு பிரதேச அமைச்சர் டத்தோஸ்ரீ தெங்கு அட்னான் மன்சோர் நேற்று கடிந்துக்கொண்டார். சீனிக்கு உதவித் தொகை யாக கிலோவிற்கு 34 காசு குறைக்கப்பட்டுள்ளது. ஆனால் சில உணவக உரிமையாளர்கள் இன்னமும் தே தாரேக்கிற்கு ஒரு கிளாசுக்கு 50 காசு கூடுதலாக கட்டணம் நிர்ணயிக்கிறார்கள் என்று அவர் குறிப் பிட்டார். உண்மையிலோ ஒரு கிளாஸ் தே தாரேக்கிற்கு ஒரு கிலோ சீனியா கலக்கிறீர்கள்..? கொஞ்சம் யோசித்துப் பாருங்கள் என்று துங்கு அட்னான் கேட்டுக்கொண்டார். இதேபோன்று கோதுமைமாவு மற்றும் எண்ணெய்க்கும் உதவித் தொகை வழங்கப்படுகிறது. அப்படியிருந்தும் எதற்காக ரொட்டி சானாய் விலை அந்த அளவிற்கு விலை ஏற்றம் கண்டுள்ளது என்று அவர் வினவினார். கண்மூடித்தனமாக லாபத்தை சம்பாதிக்காதீர்கள். அது ஹராம் ( சட்டவிரோதமானது) என்று நேற்று இங்கு மலேசிய இந்திய முஸ்லிம் காங்கிரஸான கிம்மாவின் ஆண்டுக்கூட்டத்தை தொடக்கி வைத்து உரையாற்றுகையில் தெங்கு அட்னான் இவ்வாறு கூறினார். அவர் இவ்வாறு கூறிய போது கிம்மா உறுப்பினர்கள் பலத்த கைத்தட்டல் வழங்கினர்.ஆதாயத்தை தேடுவதை நீங்கள் நோக்கமாக கொள்வீர்கள் என்றால் நீங்களும் எதிர்க்கட்சிகளைப் போல் ஆகிவிடுவீர்கள். பிறகு உங்களுக்கும் எதிர்க்கட்சிக்கும் வித்தியாசம் இல்லாமல் ஆகி விடும் என்றார் அவர். சீனி விலை கிலோவிற்கு 20 காசு மட்டுமே உயர்ந்து இருக்கும் போது ஒரு கிளாஸ் தே தாரேக்கிற்கு நீங்கள் கூடுதலாக 50 காசு கட்டணத்தை உயர்த்துவது பகுத்தறிவுக்கு எட்டக்கூடிய காரியமா? இவ்வாறு கூடுதலாக விற்பனை செய்வது அபத்தமானதாகும். நீங்கள் விலையை உயர்த்தி எங்களை சாகடிக்கிறீர்கள் என்றார் அமைச்சர் உணர்ச்சி வசப்பட்டவராக.இந்த விலை உயர்வுதான் கோதுமைமாவு, சமையல் எண்ணெய் மற்றும் இதர பொருள்களிலும் விலை உயர்வு எதிரொலிக்கிறது. நீங்கள் விலையை உயர்த்தவில்லை என்பதை மறுக்க முடியுமா? கூடுதல் பட்சமாக அதிக விலைக்கு உணவுப்பொருள்களை விற்பனை செய்வது ஹராமாகும் என்று அம்னோ பொதுச் செயலாளருமான தெங்கு அட்னான் தெரிவித்தார்.தற்போது நகரங்களில் வாழ்கின்றவர்கள் வாழ்வாதாரத்திற்காக ஒவ்வொரு நாளும் போராடிக்கொண்டு இருக்கின்றனர். இதில் உணவக உரிமையாளர்கள் உணவுப்பொருள்களை விலையை உயர்த்தி நிலைமையை மேலும் மோசமாக்குகிறார்கள். பிறகு அரசாங்கம்தான் இவ்வாறு செய் கிறது என்று எதிர்க்கட்சியினர் தவறாக முத்திரை குத்தி விடுகின்றனர் என்றார் அவர். உணவக உரிமையாளர்கள் உணவுப்பொருள்களை அதிக விலைக்கு விற்க வேண்டாம் என்று தாழ்மையுடன் கேட்டுக்கொள்கிறேன். மக்களின் சுமையை குறைக்க அரசாங்கத்திற்கு உதவி செய்யுங்கள் என்று தெங்கு அட்னான் இந்திய முஸ்லிம் உணவக உரிமையாளர்களை கேட்டுக்கொண்டார்.


சென்னை கால்பந்து அணி மலேசியா வருகை.

கோலாலம்பூர் சென்னையைச் சேர்ந்த ஃபேர்ஸ்ட் டச் கால்பந்து அகாடமியை சேர்ந்த வீரர்கள் நட்புமுறை ஆட்டங்களில் பங்கேற்பதற்காக மலேசியாவுக்கு வந்துள் ளனர். சிலாங்கூர் இந்தியர் விளையாட்டுப் பேரவையின் அழைப்பை ஏற்று இக்கால்பந்து அகாடமியைச் சேர்ந்த வீரர்கள் இங்கு வந்துள்ளனர். 16 வயதுக்கும் கீழ்ப்பட்ட வீரர்கள் இக்குழுவில் இடம் பிடித்துள்ளனர். அதே வேளையில் நமது நாட்டின் முன்னணி அணிகளுடன் மூன்று நட்புமுறை ஆட்டங்களிலும் பங்கேற்கவுள்ளனர். முதல் ஆட்டத்தில் மீபாவின் 16 வயதுக்கு கீழ்ப் பட்ட அணியை சென்னை அணியினர் சந்தித்து விளையாடவுள் ளனர். இவ்வாட்டம் இன்று ஜூன் 3ஆம் தேதி சனிக்கிழமை மாலை 4 மணிக்கு நீலாய் இஸ்லாமிய அறிவியல் பல்கலைக் கழகத்தில் நடை பெறவுள்ளது. இரண்டாவது ஆட்டத்தை ஷாஆலம் இளையோர் கால்பந்து அகாடமி வீரர்களை சந்தித்து விளையாடவுள்ளனர்.இவ்வாட்டம் ஜூன் 4ஆம் தேதி ஞாயிற் றுக்கிழமை ஷாஆலம் மாட்சூஷிதா அரங்கில் நடைபெறவுள்ளது. அன்றைய தினம் மாலை 6 மணிக்கு சிஐஎம்பி அணியை சென்னை அணி யினர் சந்தித்து விளையாடவுள்ளனர். இவ்வாட்டம் தாமான் மெலாவத்தி கேஎல்எப்ஏ கால்பந்து அகாடமியில் நடைபெறவுள்ளது. ஆகவே இவ்வாட்டங்களை பொதுமக்கள் திரளாக வந்து பார்ப்பதுடன் ஆட்டக்காரர்களுக்கு முழு உற்சாகத்தை அளிக்க வேண்டும் என்று சிலாங்கூர் இந்தியர் விளையாட்டுப் பேரவையின் தலைவர் மூ.சு மணியம் கூறினார்.


எங்கள் வாழ்க்கைக்கு அர்த்தம் தந்த வர்த்தக கருத்தரங்கு!

இந்திய மகளிரிடையே தொழில் முனைவர்களை உருவாக்கும் நோக்கில் மலேசிய நண்பன் முதல்முறையாக நேற்று மகளிர் வர்த்தக கருத்தரங்கை வெற்றிகரமாக நடத்தியது. மலேசிய நண்பன் நிர்வாக இயக்குநர் டத்தோ ஷாபி ஜமான் தலைமையில் நடைபெற்ற இக்கருத்தரங்கில் நூற்றுக்கும் மேற்பட்ட மகளிர் கலந்து கொண்டனர். இந்தியர்கள் எல்லா துறைகளிலும் சிறந்து விளங்க வேண்டும் என்ற ஒரே நோக்கத்திற்காக எந்தவிதமான பிரதி பலனும் எதிர்பார்க்காமல் இதுபோன்ற வர்த்தகக் கருத்தரங்குகளை மலேசிய நண்பன் ஏற்பாடு செய்து வருவதாக அதன் நிர்வாக இயக்குநர் டத்தோ ஷாபி ஜமான் தெரிவித்தார். சுமார் 25 ஆண்டுகளுக்கு முன்பு ஒரு வயதான மனிதரை நான் சந்தித்தேன். அவர் என்னை பார்த்து வியாபாரம் என்றால் என்ன என்று ஒரு கேள்வியைக் கேட்டார். வியாபாரம் என்றால் என்ன....விற்பது வாங்குவது என்று நான் பதில் சொன்னேன்.அதற்கு அவர் இல்லப்பா, வியாபாரம் என்றால் பூ என்றார். எனக்கு ஒன்றுமே புரியவில்லை. வியாபாரம் என்பது சிந்திப்பு, சிரிப்பு, சந்திப்பு, நட்பு என்று அவர் விவரித்தார். இந்த பூக்கள் இருந்தால் மட்டுமே ஒருவர் சிறந்த வியாபாரியாக முடியும் என்று அவர் என்னிடம் தெரிவித்தார். அவர் சொன்னது வேத வாக்கு. வியாபாரத்தில் என்னுடைய அனுபவம் ஒன்றுதான். வியாபாரம் செய்வதற்கு முதலில் ஆர்வம் வர வேண்டும். காசு தேட வேண்டும் என்ற எண்ணம் இருக்க வேண்டும். எதற்கு வியாபாரம் செய்யப்போகிறோம் என்பது தெரியாமலேயே நீங்கள் வியாபாரத்தில் ஈடுபட்டால் நிச்சயம் வெற்றி பெற முடி யாது. ஆகவே, நீங்கள் வியாபாரத்தில் ஈடுபடுவதற்கு முன்பு முதலில் அதன் மீது உங்களுக்கு ஆர்வம் ஏற்பட வேண்டும். ஓர் இலக்கை நீங்கள் உரு வாக் கிக் கொள்வது அவசியம். வாழ்வில் முன்னேற வேண்டும், நல்ல கார், வீடு வாங்க வேண்டும், சிறப்பாக குடும்பத்தை நடத்த வேண்டும், பிள்ளைகளுக்கு சிறந்த கல்வியை வழங்க வேண்டும், நானே சிறந்து விளங்க வேண்டும் என்ற ஆசை மனதில் முதலில் உருவாக வேண்டும். இந்த எண்ணம் இருந்தால் மட்டுமே வர்த்தகத்தில் வளர முடியும். வாழ்க்கைப் பாடங்களில் ஒன்று வழிகாட்டல். உங்கள் பிள்ளைகளுக்கு முதலில் நீங்கள் இதனை உணர்த்த வேண்டும். வாழ்வில் உங்களால் சாதிக்க முடி யாததை உங்கள் பிள்ளைகள் சாதிக்க பெற்றோர்களாகிய நீங்கள்தான் வழிகாட்டியாக இருக்க வேண்டும். வியாபாரம் என்பது நமக்கு அடிப்படை தேவை. நீங்கள் ஒரு முதலாளியாக வேண்டுமா அல்லது தொழிலாளியாக வேண்டுமா? என்ற தேர்வு உங்கள் கையில்தான் உள்ளது. இங்கு வந்திருக்கும் நீங்கள் ஒவ்வொருவரும் முதலாளியாக வேண்டும் என்று டத்தோ ஷாபி வலியுறுத்தினார். மாற்றி யோசிப்போம் - எஸ்.கே.சுந்தரம் இந்நிகழ்ச்சியில் எண்ட்ரிகோஸ் மலேசிய நிறுவனத்தின் உரிமையாளர் எஸ்.கே.சுந்தரம், வெற்றிகரமான வியாபாரத்தை உருவாக்கி, அதனை நிலை நிறுத்தும் வழி வகைகளை பகிர்ந்து கொண்டார். இவர் தனது உரையில் மாற்றி யோசிக்கும் யுக்திகளை பற்றி விவரித்தார். பல ஆண்டுகள் நாம் மீன் கறி சமைக்கிறோம். அதில் வெந்தயத்தை சேர்க்கிறோம். ஆனால், அதில் ஏன் வெந்தயம் சேர்க்கிறோம் என்று எப்போதாவது நாம் சிந்தித்தது உண்டா? அதையே மாற்றி யோசித்த ஒருவர் அந்த வெந்தயத்தை பவுடராக்கி, அதன் மகிமைகளை எடுத்துச் சொல்லி, அதையே வியாபாரம் ஆக்கினார். கருவேப்பிலையும் அப்படித்தான். சாதம் உட்கொள்ளும்போது கருவேப்பிலையை ஒதுக்கி வைத்து விடுகிறோம். ஆனால், அதுதான் கூந்தல் வளர்ச்சிக்கு சிறந்தது என்று சொல்லி அதையும் மருந்தாக்கி விற்பனை செய்கிறார்கள். இவை மிகவும் எளிதான வழிகள், ஆனால் சிறந்த விற்பனை யுக்திகள். சாதா ரண விஷயங்களை கற்றுக்கொண்டு, அவற்றை எப்படி வர்த்தகமாக்க முடியும் என்பதை ஆராயுங்கள் என்று கருத்தரங்கில் கலந்து கொண்ட மகளிருக்கு சுந்தரம் வலியுறுத்தினார். ஒரு வியாபாரத்தில் ஈடுபவதற்கோ அல்லது ஒரே வணிகரை அல்லது வர்த்தகத்தை நீங்கள் தேர்வு செய்வதற்கோ காரணம் இருக்க வேண்டும். நாம் அடிக்கடி ஒரே இடத்திற்கு செல்வதற்கும், அல்லது ஒரே மாதிரியான பொருளையோ, சேவையையோ பயன்படுத்துவதற்கும் ஒரு காரணம் இருக்கவே செய்யும். அதில் ஏதோ சிறப்பு இருக்கிறது. ஒரு பொருளை ஒப்பிட்டு, அதை விட சிறப்பான ஒன்றை வழங்குவது பற்றி யோசிக்க வேண்டும். அப்போது தான் வாடிக்கையாளர்களை நாம் ஈர்க்க முடியும், அவர்களை தக்க வைத்துக்கொள்ள முடியும் என்று அவர் தனது உரையில் மேலும் கூறினார். நேரடி விற்பனை துறை - சிவா நேரடி விற்பனை துறையை தேர்வு செய்வது எப்படி? என்ற தலைப்பில் கோலாலம்பூர், சிலாங்கூர் இண்டலெக் சஹாயாவின் தலைவர் எம்.சிவா தகவல் களை பகிர்ந்து கொண்டார். நேரடி விற்பனையில் நிலவக்கூடிய மோசடிகளை எவ்வாறு அடையாளம் காண முடியும் என்ற விவரங்கள் மகளிருக்கு மிகவும் பயனுள்ளதாக அமைந்தன. வாழ்க்கையில் நாம் கடந்து வந்த பாதையில் திரும்ப போக முடியுமா? என் தவறுகளை சரி செய்து விடுவேன் என்று நினைத்தால் முடியுமா? அப் படித்தான் வியாபாரமும். தவறு செய்து விட்டால் போட்டதை திரும்பப் பெற முடியாது. குறிப்பிட்ட ஒரு தொகையை போட்டால் இவ்வளவு லாபம் கிடைக்கும் என்று சொல்வதை கேட்டு எப்படி நீங்கள் உங்கள் பணத்தை முதலீடு செய்ய முடியும்? இணையத் தளத்தில் இன்று இம்மாதிரியான மோசடிதான் தலைதூக்கியுள்ளது. பணத்தை போட்டு விட்டு, அதை இழந்து, போலீசில் புகார் செய்தால் கூட ஒன்றும் ஆகப்போவதில்லை. யாரை கேட்டு பணம் போட்டீர்கள் என்றுதான் போலீசும் உங்களை பார்த்து கேட்கும். நிறுவனத்தை பற்றி ஒன்றுமே தெரியாமல் எப்படி ஒரு பெரிய தொகையை முதலீடு செய்ய முடியும்? நம் மக்களுக்கு இவ்வளவு பணம் எங்கிருந்து வருகிறது என்று கூட நாம் யோசிக்கத் தோன்றுகிறது. வட்டிக்கு பணம் வாங்கி கூட சிலர் இம்மாதிரி முதலீடு செய்கின்றனர். இறுதியில் இரண்டையும் இழந்து, வீணாகக் கடன் கட்ட வேண்டிய நிலைக்கு அவர்கள் தள்ளப்படுகின்றனர். ஆகவே, இதுபோன்ற விஷயங்களில் மிகவும் எச்சரிக்கையாக செயல் படுவதன் அவசியத்தை சிவா தனது உரையில் வலியுறுத்தினார். அபாங் அபு மெக்கானிக் வாங் ஒரு வித்தியாசமான தன் முனைப்பு பேச்சாளர் ‘அபாங் அபு மெக்கானிக் வாங்’. பண மெக்கானிக் என்பதே இதன் நேரடி அர்த்தமாகும். இவர் சிங்கப்பூரில் மிகவும் பிரபல மானவர். மலேசியாவில் குறிப் பாக, மலாய்க்காரர்கள் மத்தியில் இதுவரை தனது பேச்சாற்றலால் பலரையும் கவர்ந்த இவர் நேற்று முதல் முறையாக மலேசிய நண்பன் மகளிர் கருத்தரங்கில் தமிழில் மிகவும் சுவாரஸ்யமாக தனது தன்முனைப்பு உரையை நிகழ்த்தினார். ஒரு மணி நேரம் போனதே தெரியாமல் பணம் சம்பாதிக்கும் ரகசியங்களை இவர் பகிர்ந்து கொண்டார். ஒரு மெக்கானிக் உடை யிலேயே இவர் இந் நிகழ்ச்சி யில் கலந்து கொண்டு, ஆக்ககரமாக பங்கெடுத்த மகளிருக்கு ஒரு மெக்கானிக் பயன்படுத்தும் ஸ்பானர், ஸ்க்ரூ டிரைவர், கோடரி போன்ற வற்றை அடையாளச் சின்ன வடிவில் பரிசாக கொடுத்து அசத்தினார். சேமிப்பின் அவசியத்தை இவர் தனது உரையில் உணர்த்தினார்.


2 வாகனங்கள் மோதின!

இரண்டு வாகனங் கள் வேகக் கட்டுப்பாட்டை இழந்து மோதிக் கொண்ட கோர சாலை விபத்தில் 2 ஆடவர்கள் மரணமடைந்ததுடன் 4 பேர் கடுமையான காயங்களுடன் மருத்துவமனையில் அனுமதிக்கப்பட்டுள்ளனர். நேற்று காலை 8.10 மணியளவில் சிரம்பான், ஜாலான் கோலப்பிலா, புக்கிட் புத்துஸ் எனப்படும் இடத்தில் மைவி காரும் பெரோடுவா கெலிசா காரும் மோதி விபத்துக்குள்ளானதாக மாவட்ட போலீஸ் பேச்சாளர் கூறினார். இவ்விபத்து சம்பவத்தில் இரு வாகனங்களும் இரண்டு துண்டுகளாக சிதறியதில் 2 ஆடவர்கள் சம்பவம் நடந்த இடத்திலேயே மரணமடைந்ததுடன் மற்ற 4 பேர் காரினுள் சிக்கிக் கொண்டனர். தகவல் கிடைத்ததும் சம்பவம் நடந்த இடத்திற்கு விரைந்து வந்த தீயணைப்புப் படையினர் கார்களுக்கிடையே சிக்கிய ஒரு ஆடவர் உட்பட 3 பெண்கள் மீட்கப்பட்டு சிகிச்சைக்கு சிரம்பான் துவாங்கு ஜப்பார் மருத்து வமனைக்கு கொண்டு செல்லப்பட்டனர். கெலிசா காரில் கோலப்பிலாவிலுள்ள உறவினர் வீட்டிற்குச் செல்லும் வழியில் நிகழ்ந்த இவ்விபத்தில் மரணமடைந்த ஷாருல்நிசம் அபுஹசான் (வயது 39), ஜாஹாரி மாசோர் (வயது 32) ஆகிய இருவரின் சடலம் பிரேத பரிசோதனைக்கு எடுத்துச் செல்லப்பட்டது.


பிடிபிடிஎன் தேசியக் கல்வி சேமிப்புத் திட்டத்தின் முதலீடு 19.66 விழுக்காடு உயர்வு

கோலாலம்பூர், ஆக. 14-

பிடிபிடிஎன் எனப்படும் தேசிய உயர்கல்வி கடனுதவிக் கழகத்தின் தேசியக் கல்வி சேமிப்புத் திட்டத்தின் முதலீடு 19.66 விழுக்காடு உயர்வு கண்டிருக்கிறது. கடந்தாண்டு முதல் ஆறு மாதங்களில் அதன் முதலீடு 9 கோடியே 90 லட்சமாக இருந்தது. இவ்வாண்டு அது 11 கோடியே 84 லட்சத்து 60 ஆயிரம் வெள்ளியாக உயர்வு கண்டிருக்கிறது.

பிடிபிடிஎன் கடனுதவி பெற்றவர்கள் கோவிட்-19 தொற்று காரணமாக தங்களின் கடன்களை திருப்பிச் செலுத்த முடியாமல் பெரிதும் பாதிக்கப்பட்டனர். கடன்களை திருப்பிச் செலுத்த அவர்களுக்கு கால அவகாசம் வழங்கப்பட்டிருக்கிறது. எனினும் தேசிய கல்வி சேமிப்புத் திட்டத்தில் முதலீடு செய்பவர்களின் எண்ணிக்கை அதிகரித்த வண்ணம் இருப்பதாக நேற்று வெளியிட்ட ஓர் அறிக்கையில் பிடிபிடிஎன் தெரிவித்தது.

கோவிட்-19 காரணமாக நாட்டின் பொருளாதாரம் பெரிதும் பாதிக்கப்பட்டிருக்கிறது. பிடிபிடிஎன் மீது நம்பிக்கை வைத்து அதன் சேமிப்புத் திட்டத்தில் மக்கள் முதலீடு செய்து வருகின்றனர். இவ்வாண்டு இதுவரையில் மட்டும் இந்த சேமிப்புத் திட்டத்தில்  பங்கெடுத்துக் கொண்டவர்கள் எண்ணிக்கை 1 லட்சத்து 84 ஆயிரமாக இருக்கிறது. குறைந்த வருமானம் கொண்ட குடும்பங்களைச் சேர்ந்த மாணவர்கள் தங்களின் உயர்கல்வியை தொடர்ந்து மேற்கொள்ள உதவும் வகையில் கடந்த 2004ஆம் ஆண்டு பிடிபிடிஎன் கடனுதவித் திட்டம் அமலுக்கு வந்தது.


பி40 பிரிவைச் சேர்ந்தவர்கள் பெட்ரோல் வாங்குவதற்கு சலுகை விலை அட்டை.

பெட்டாலிங் ஜெயா,

2019 பட்ஜெட்டில் அறிவிக்கப்பட்டதைப் போல 1,500  சி.சி.க்கும் குறைவான ஆற்றலைக் கொண்ட கார்களையும் 125 சி.சி.க்கும் குறைவான மோட்டார் சைக்கிள்களையும் வைத்திருக்கும் பி40  பிரிவைச் சேர்ந்த மலேசியர்கள், உதவித் தொகையின் அடிப்படையில் ரோன் 95  பெட்ரோலை வாங்குவதற்கு சலுகை விலை அட்டையை அரசாங்கம் அறிமுகப்படுத்தவிருக்கிறது.

Read More: Malaysia Nanban Tamil Daily on 10.11.2018


தத்தெடுத்த பிள்ளையை அனாதையாக விட்டுவிட்டு தங்கள் பிள்ளை என்பதா?

தத்தெடுத்த பிள்ளையை அனாதையாக விட்டுவிட்டு தங்கள் பிள்ளை என்பதா என்று திமுக செயல் தலைவர் ஸ்டாலினுக்கு பாஜக மாநில தலைவர் தமிழிசை சவுந்தரராஜன் பதில் அளித்துள்ளார்.மேலும், மத்திய, மாநில அரசுகளின் ஒத்துழைப்பால்தான் மெட்ரோ ரயில் திட்டம் விரைவுபடுத்தப்பட்டது என தமிழிசை சவுந்திரராஜன் தெரிவித்துள்ளார். இது தொடர்பாக இன்று அவர் வெளியிட்ட அறிக்கையில், ''சென்னை மெட்ரோ ரயிலின் விரிவாக்கத்தை பெருமையோடு பெற்றிருக்கிறது சென்னை. ஆனால் இத்திட்டம் மத்திய பாஜக ஆட்சி அமைந்த பின்பு எவ்வளவு விரைவுபடுத்த முடியுமோ விரைவுபடுத்தி மேற்கொள்ளப்பட்டிருக்கிறது என்பது உண்மை. தமிழகத்தை ஆண்ட திராவிட கட்சிகள் தமிழகத்திற்கு வேண்டிய முன்னேற்றத்தை குறிப்பிட்ட கால அவகாசத்திற்கு கொண்டு வரவில்லை என்ற குற்றச் சாட்டினை மற்றொரு நிரூபணம் மெட்ரோ ரயில். அதே போல் இந்நாட்டின் வளர்ச்சியை மெதுவாக்கியதால் காங்கிரஸுக்கு பங்கும் உண்டு. மாஸ்கோ, லண்டன், நியூயார்க் போன்ற நகரங்கள் 80-150 வருடங்களுக்கு முன்னே இத்திட்டம் வந்துவிட்டது. ஏன் இந்தியாவில் கொல்கத்தா 33 வரு டங்களுக்கு முன்பே இத்திட்டத்தை பெற்றுவிட்டது. ஆனால் 30 ஆண்டுகளுக்கு முன்பே தமிழகத்தை ஆண்ட கட்சிகள் நிறைவேற்றியிருக்க வேண்டும். இன்று ஸ்டாலின் மெட்ரோ ரயில் தங்களது பிள்ளை என்கிறார். தத்தெடுத்த பிள்ளையை அனாதையாக அம்போ என்று விட்டுவிட்டார்கள். பின்பு அதை தூக்கி சீராட்டி, பாராட்டி, இன்று ஓட விட்டது தற்போதைய மத்திய மாநில அரசுகள் என்பதை மறுக்க முடியாது. டெல்லியில் 3 மாநிலங்களை இணைக்கும் 194 கிலோ மீட்டர் மெட்ரோவை நிறைவடையச் செய்ய எடுத்துக் கொண்ட காலம் 4 வருடங்கள். ஆனால் சென்னையில் முதல் 10.15 கிலோ மீட்டர் முடிப்பதற்கு அதாவது டெல்லியின் நீளத்தில் 57 சதவீதத்தை முடிப்பதற்கு இங்கு 6 ஆண்டுகள் ஆகி யிருக்கிறது. அதுமட்டுமல்ல, திமுக இத்திட்டத்தை அறிவித்த ஆண்டு 2006. ஆனால், அடிக்கல் நாட்டப்பட்டது 3 ஆண்டுகளுக்குப் பின் 2009-ம் ஆண்டு. ஆக அடிக்கல் நாட்டுவதில் இருந்த இந்த மெட்ரோ ரயில் திட்டம் சரக்கு ரயில் வேகத்தையும் விட மெதுவாகவே நகர்ந்தது திமுக, காங்கிரஸ் ஆட்சிக் காலத்தில். 21 செப்டம்பர் 2016 அன்று சென்னை சின்னமலையில் இருந்து விமான நிலையம் வரை (9.6 கிலோ மீட்டா); கோயம்பேட்டில் நடைபெற்ற துவக்க நிகழ்ச் சியின் போது, வெங்கய்ய நாயுடுவுடன் முன்னாள் முதல்வர் ஜெயலலிதா பங்கெடுத்துக் கொண்டார். ஜுன் 2016-ம் ஆண்டு இந்திய மோடி அரசாங்கம் வண்ணாரப்பேட்டை விம்கோ நகர் வரை 9 கிலோ மீட்டர் தூரம் வரை ஒப்புதல் அளித்து 3,770 கோடி ரூபாய் ஒதுக்கியிருக்கிறது. இதுவரை மத்திய அரசு ரூபாய் 10,000 (பத்தாயிரம்) கோடி சென்னை மெட்ரோவுக்கு ஒதுக்கியிருக்கிறது. அதுமட்டுமல்ல, இது இந்தியா முழுவதும் கட்டி வரும் 324 கிலோ மீட்டர் மெட்ரோ ரயிலின் ஒரு பகுதி. (சென்னை, கொல்கத்தா, பெங்களூரு, ஜெய்ப்பூர், மும்பை) 520 கிலோ மீட்டர் மெட்ரோ ரயில் பாதை கட்டுமானப் பணியில் இருக்கிறது என்பதையும் அறிவித்தார். அதாவது இன்று பாரத தேசம் முழுவதும் ஏற்கெனவே இருந்த மெட்ரோ ரயில் இயங்கிய தூரம் 324 கிலோ மீட்டர். இன்று மத்திய அரசின் உதவியோடு கட்டப்பட்டுக் கொண்டிருக்கும் தூரம் 517 கிலோ மீட்டர். இன்று அனுமதி கொடுக்க ஆலோசனையில் இருக்கும் தூரம் 553 கிலோ மீட்டர். ஆக, மத்திய ஆட்சி எந்த அளவுக்கு வளர்ச்சித் திட்டங்களை விரைவுபடுத்திக் கொண்டிருக்கிறது என்பதை இதன் மூலம் தெரிந்து கொள்ளலாம். அதன் ஒரு பகுதியாக மோடி அரசு பதவி ஏற்றபோதே 2014-ம் ஆண்டே வெங்கய்ய நாயுடு மறைந்த முதல்வர் ஜெயலலிதாவை சந்தித்து மெட்ரோ ரயில் திட்டம் விரைவுபடுத்தப்படும் என்று அறிவித்தார். இன்று மத்திய மாநில அரசுகளின் ஒத்துழைப்பினால் இது விரைவுபடுத்தப்பட்டிருக்கிறது. ஸ்டாலின் அடி எடுத்து வைத்து விட்டு அங்கேயே நின்று விட்டார். அதை இன்று அடி அடியாக ஓடவிட்டிருப்பது இன்றைய மத்திய, மாநில அரசுகள்தான் என்பதை ஒப்புக் கொள்ள வேண்டும். திமுக அரசு 14,000 கோடி ரூபாய் திட்டத்திற்கு வெறும் 1103 கோடி ரூபாய் அளித்துவிட்டு சும்மா இருந்து விட்டார்கள். வேண்டிய தொகையை அளித்து விரைவுபடுத்தியது. மத்திய அரசின் சாதனையே, எதையுமே காலம் குறிப்பிட்டு, குறிப்பிட்ட காலத்தில் நிறைவடையச் செய்வதுதான். அதில் மெட்ரோ ரயில் திட்டமும் அடங்கும். அதேபோல், வெங்கய்ய நாயுடு தலைமைச் செயலகத்தில் நடத்திய கூட்டத்தை குறை கூறுகிறார்கள். அவர் மத்திய அரசின் அதிகாரிகளை அழைத்து வந்து மாநில அரசு அதிகாரிகளோடு இணைந்து அமர்ந்து சுமார் 1500 கோடி ரூபாய்க்கான தமிழகத்தில் உள்ள திட்டங்களை உடனே நடைமுறைப்படுத்துவதற்கு அறிவித்திருக்கிறார். தமிழக மக்களும் இளைஞர்களும் ஒன்றை புரிந்து கொள்ள வேண்டும். ஸ்டாலின், திருநாவுக்கரசு போன்ற அரசியல் தலைவர்களுக்கு தமிழகத்திற்கு கிடைத்திருக்கும் 1500 கோடி ரூபாய் திட்டம் கண்ணுக்கு தெரியாது. கூட்டம் மட்டுமே கண்ணுக்கு தெரிகிறது. இதுவே இவர்களின் விஷமத்தனமான சுயநல போக்கு அரசியல். ஏன் இதற்கு முன்னால் இத்தகைய நடைமுறை இருந்ததா என்று கேட்கிறார்கள். இதற்கு முன் வெளத்தினால் சென்னை தத்தளித்தபோது, இதே போல் ஒரு கூட்டம் மறைந்த முதல்வர் ஜெயலலிதாவுடன் தலைமைச் செயலகத்தில் நடைபெற்றது என்பது உண்மை. ஆனாலும் இதுவரை உள்ள வளர்ச்சியின்மையும், பழைய முறைகளுமே தான் தொடர வேண்டுமா? தமிழக நலன் காக்க புதிய முறை கூட்டங்கள் நடத் துவதில் என்ன தவறு? பலன் பெறுவது தமிழகமும், தமிழக மக்களும்தானே. நடந்தது அரசியல் கூட்டமல்ல. தமிழக மக்களுக்கு அவசியமான கூட்டம் என்பதை வெங்கய்ய நாயுடு தெளிவுபடுத்தியிருக்கிறார்'' என்று தமிழிசை தெரிவித்துள்ளார்.


கலைஞரிடம் இயற்கை மன்றாடுகிறது’ - தா.பாண்டியன்

திமுக தலைவர் கலைஞரின் உடல்நிலையில் நலிவு ஏற்பட்டுள்ளதை அடுத்து அனைத்துக்கட்சி தலைவர்களும் நேரில் வந்து நலம் விசாரித்து செல்கின்றனர்.

விடுதலை சிறுத்தைகள் கட்சித் தலைவர் திருமாவளவன், தமிழ் மாநில காங்கிரஸ் தலைவர் ஜி.கே.வாசன், மக்கள் நீதி மைய்யம் தலைவர் கமல்ஹா சன், சமத்துவ மக்கள் கட்சித் தலைவர் சரத்குமார், பத்தரிகையாளர்கள் நக்கீரன் கோபால், கோவி.லெனின் உட்பட பலர் கோபாலபுரம் இல்லம் வருகை தந்து நலம் விசாரித்தனர்.

இன்று மதிமுக பொதுச்செயலாளர் வைகோ, பாஜக தமிழ்மாநிலதலைவர் தமிழிசை, தமிழக வாழ்வுரிமை கட்சி தலைவர் வேல்முருகன், இயக்கு நர்கள் பாரதிராஜா, வெற்றிமாறன், ராம்,  நடிகர்கள் ராதாரவி, எஸ்.வி.சேகர் உள்ளிட்டோர் நேரில் வந்து நலம் விசாரித்தனர்.

பிரதமர் மோடி, ஜனாதிபதி ராம்நாத், காங்கிரஸ் தலைவர் ராகுல்காந்தி உள்ளிட்டோர் தொலைபேசி மூலம் ஸ்டாலின் மற்றும் கனிமொழியிடம் தொடர்பு கொண்டு கலைஞரின் நலம் விசாரித்தனர்.

இந்நிலையில், சிபிஐ மூத்த தலைவர் தா.பாண்டியன் கலைஞரின் நலம் குறித்து நேரில் வந்து விசாரித்தார்.  பின்னர் அவர் செய்தியாளர்களிடம் பேசிய போது,  ‘’கலைஞர் உயிருக்காக மன்றாடவில்லை; அவரிடம் இயற்கை மன்றாடுகிறது.  தமிழக மக்கள் நெஞ்சில் கலைஞர் என்றும் நிலைத்திருப்பார்’’ என்று தெரிவித்தார்.


கற்பழித்த மாணவனை காத்திருந்து திருமணம் செய்து கொண்ட ஆசிரியர்

அமெரிக்காவில் 12 வயது மாணவனை, அவரது ஆசிரியை பாலியல் பலாத்காரம் செய்து, அதன் பின் அவரையே திருமணம் செய்து கொண்ட சம்பவம் பெரும் சுவாரஸ்யத்தை ஏற்படுத்தியுள்ளது. அமெரிக்காவைச் சேர்ந்தவர் வில்லி புலாலு. இவருக்கு 12-வயது இருக்கும் போது, அவருக்கு ஆசிரியையாக மேரி கே(33) வந்துள்ளார். மேரிக்கு, வில்லி மேல் காதல் வந்துள்ளது. ஒருகட்டத்தில், மாணவன் என்றும் பார்க்காமல், வில்லியை, மேரி பாலியல் பலாத்காரம் செய்துள்ளார். ஆசி ரியை மாணவனை கற்பழித்த சம்பவம் பலரையும் அதிர்ச்சியடைய செய்தது. மாணவனை பலாத்காரம் செய்த குற்றத்திற்காக, மேரிக்கு, 7 ஆண்டுகள் சிறை தண்டனை விதிக்கப்பட்டது. அப்போது, மேரிக்கு 33 வயது. வில்லிக்கு, 12 வயது. அதன்பின் சிறை தண்டனை முடிந்து வெளியே வந்ததும், மேரியின் 43 வயதில், வில்லி, மேஜர் ஆனதும் இருவரும் திருமணம் செய்து கொண்டனர். மகிழ்ச்சியாக வாழ்ந்து வந்த இருவருக்கும் தற்போது மணவாழ்க்கை கசந்துவிட்டது. காரணம், மேரிக்கு தற்போது 55- வயதாகிறது. ஆனால், வில்லிக்கு 33 வயது மட்டுமே. இதனால் வில்லி புதிய ஜோடியை தேடி பயணிக்க தொடங்கிவிட்டாராம்.


சபாநாயகர் சர்வாதிகார அடிப்படையில் செயல்படுகிறார் : ஸ்டாலின் குற்றச்சாட்டு

சென்னை: தமிழக சட்டமன்றத்திலிருந்து எதிர்கட்சியான தி.மு.க வெளிநடப்பு செய்துள்ளது. அ.தி.மு.க உறுப்பினர் ஓ.எஸ்.மணியனின் நேற்றைய பேச்சை அவைக் குறிப்பிலிருந்து நீக்குமாறு தி.மு.க உறுப்பினர்கள் கோரினர். அவை துவங்கியதும் இக்கோரிக்கை குறித்து எதிர்கட்சி துணைத் தலைவர் துரைமுருகன் கேள்வி எழுப்பினார், இக்கேள்விக்கு சபாநாயகர் பதில் சொல்லாததால் தி.மு.க உறுப்பினர்கள் ஸ்டாலின் தலைமையில் வெளிநடப்பு செய்தனர். காங்கிரஸ், இந்திய யூனியன் முஸ்லிம் லீக் உறுப்பினர்களும் வெளிநடப்பு செய்தனர். வெளிநடப்பிற்கு பின்னர் செய்தியாளர்களிடம் பேசிய ஸ்டாலின், சபாநாயகர் தனபால் சர்வாதிகார அடிப்படையில் செயல்படுவதாக குற்றம்சாட்டினார். அவை முன்னவர் பதில் சொல்லி முடித்த பிரச்சனையை ஓ.எஸ்.மணியன் பேசியதை தான் தி.மு.க உறுப்பினர்கள் எதிர்த்ததாக குறிப்பிட்டார். நீதிமன்றத்தில் இருக்கும் பிரச்சனையை மணியன் பேசினார். நாங்களும் பெங்களூரில் நடைபெற்ற சொத்துக் குவிப்பு வழக்கு பற்றி பேசலாமா என வினவினோம். ஆனால் சபாயாகர் எங்களது பேச்சை மட்டும் அவைக் குறிப்பிலிருந்து நீக்க உத்தரவிட்டதாக ஸ்டாலின் புகார் கூறினார்.


வஞ்சிக்கப்பட்ட அனைத்து மலேசிய ஏழை இந்தியர்களின் சார்பில் பிரித்தானியாவிற்கு எதிராக வழக்கு ப

வஞ்சிக்கப்பட்ட அனைத்து மலேசிய ஏழை இந்தியர்களின் சார்பில் ஹிண்ட்ராப் தலைவர் பொ.வேதமூர்த்தி தலைமையிலான வழக்குரைஞர்கள் குழு பிரிட்டீஷ் அரசிக்கு எதிரான வழக்கை நேற்று லண்டன் உயர்நீதிமன்றத்தின் குயின்ஸ் பெஞ்ச் பிரிவில் பதிவு செய்துள்ளது. இது தொடர்பான தகவல்களை ஹிண்ட்ராப் தேசிய ஒருங்கிணைப்பாளர் ஙி.சாம்புலிங்கம் இன்று வெளியிட்ட செய்தி அரிக்கையில் தெரிவித்துள்ளார். உலகின் நிலப்பரப்பில் கால் பகுதியை ஒரு காலத்தில் ஆண்ட பிரிட்டீஷ் ஏகாதிபத்தியத்தின் தவறுகளுக்கு அது பொறுப்பேற்க வேண்டும் என்ற ஒரு குறிக்கோளுடன் இப்படி ஒரு வழக்கு பதிவு செய்யப்பட்டுள்ளது இதுவே முதல் தடவையாகும் என்று அவர் கூறினார். பிரிட்டீஷாரின் சட்டம் மற்றும் தார்மீக பொறுப்புகள் மீது இவ்வழக்கு மிகப் பெரிய தாக்கத்தை ஏற்படுத்தும் என்பதில் சந்தேகமில்லை என்றார். நிகழ்கால சட்ட அவலங்களை மாற்றியமைக்கும் வழக்குகளில் சாதனைகள் நிகழ்த்தி லண்டனின் மிக பிரபல்யமாக திகழும் மனித உரிமை வழகுரைஞர் திரு. இம்ரான் கான் நிறுவனம் இவ்வழக்கை கையாள்வது மேலும் ஒரு சிறப்பம்சமாக திகழ்கிறது என்று சாம்புலிங்கம் தமது அறிக்கையில் மேலும் தெரிவித்தா


அறம்2-வில் அரசியலில் குதிக்கிறார் நயன்தாரா?

செப்டம்பர் மாதம் தொடங்கவுள்ள ‘அறம் 2’ படத்தில் நடிகை நயன்தாரா நடிப்பது உறுதியாகி விட்டதாக கூறப்படுகிறது.    லேடி சூப்பர் ஸ்டார் நயன்தாரா நடிப்பில், கோபி நயினார் இயக்கத்தில் வெளியான படம் ‘அறம்’. தற்போது இந்தப் படத்தின் இரண்டாம் பாகம் வரும் செப்டம்பர் மாதம் தொடங்கவுள்ளது. இந்த இரண்டாம் பாகத்தையும் கோபி நயினாரே இயக்கவுள்ளார். இவர் இயக்கிய முதல் படமான ‘அறம்‘ படத்தைப் திரையுலகினர், ரசிகர்கள் மட்டுமின்றி அரசியல்வாதிகளும் பாராட்டினர். இந்த படம் பாக்ஸ் ஆபீசில் மிகப்பெரிய ஹிட் படமாக மாறியது.

கலெக்டரான நயன்தாரா ஆழ்துளை கிணற்றுக்குள் விழுந்த குழந்தையை, காப்பாற்றப் போராடுவதுதான் படத்தின் கதை. இந்த படத்தின் தொடர்ச்சியாக ‘அறம்-2’ இயக்கப்படும் என்ற செய்திகள் வெளியானது. இதில் நயன்தாராவே நடிக்க உள்ளதாகவும் கூறப்பட்டது. இந்நிலையில், அறம்-2 படத்தின் படப்பிடிப்பு வரும் செப்டம்பர் மாதம் தொடங்கவுள்ளதாக தகவல் வெளியாகியுள்ளது. இந்த இரண்டாம் பாகத்தில் மத ரீதியிலான வன்முறைகள், சாதிய கொடுமைகளை எதிர்த்து நயன்தாரா போராடுவது போல கதை அமைக்கப்பட்டு உள்ளதாக கூறப்படுகிறது.


தாய்லாந்து மாஸ்டர் ஓட்டப்போட்டியில் 15 தங்கப்பதக்கங்கள் வெல்ல மலேசியா இலக்கு.

கோலாலம்பூர்,

தாய்லாந்து அனைத்துலக மாஸ்டர் ஓட்டப்பந்தயப் போட்டியில் மலேசியாவைப் பிரதிநிதித்து 52 போட்டியாளர்கள் கலந்து கொள்வார்கள் என்று மலேசிய மாஸ்டர் ஓட்டப்பந்தயச் சங்கத்தின் தலைவர் சிவப்பிரகாசம் சிவசம்பு கூறினார்.

இப்போட்டிகள் வரும் மார்ச் 8ஆம் தேதி முதல் 10ஆம் தேதி வரை தாய்லாந்தின் நக்கோன் சாவான் நகரில் நடை பெறவுள்ளது. 24ஆவது அனைத்துலகப் போட்டியில் 15 நாடுகளில் இருந்து 2,000த்திற்கும் மேற்பட்ட போட்டி யாளர்கள் கலந்து கொள்வார்கள் என எதிர்பார்க்கப்படுகிறது.

தேர்வு செய்யப்பட்ட 52 மலேசியப் போட்டி யாளர்கள் தற்போது கடுமையான பயிற்சிகளை மேற்கொண்டு வரு வதால் நிச்சயம் 15 தங்கப்பதக்கங்களை வெல்வார்கள் என்று முன்னாள் மலேசிய ஓட்டக்காரரான சிவப்பிரகாசம் கூறினார்.


திரையுலகம் மீதான ஜிஎஸ்டிக்காக  குரல் கொடுக்காத ரஜினியா, மக்களுக்காக குரல் கொடுப்பார்

சென்னை திரையுலகம் மீதான ஜிஎஸ்டி வரி விதிப்பை எதிர்த்து குரல் கொடுக்காத ரஜினியா, அரசியலில் மக்களுக்காக குரல் கொடுப்பார் என கேட்டுள்ளார் லட்சிய திமுக கட்சி தலைவரும், நடிகருமான டி.ராஜேந்தர். நாடு முழுக்க திரையரங்கங்கள் மீது 28 சதவீத ஜிஎஸ்டி வரி விதிக்கப்பட்டுள்ளது. இதுதவிர தமிழக அரசு கேளிக்கை வரி என்ற வகையில் 30 சதவீதம் வரி விதித்துள்ளது. ஜிஎஸ்டியை மீறி தமிழக அரசு வரி வசூல் செய்ய முடியாது. எனவே உள்ளாட்சி அமைப்புகள் மூலம் தியேட்டர்கள் மீது கேளிக்கை வரி சுமத்தும் வகையில் சட்டத் திருத்தம் செய்துள்ளது தமிழக அரசு. இந்த செயல்பாடுகளால் தமிழக திரையரங்குகள் மீது மொத்தம் 58 சதவீத வரி விழுகிறது. இதனால் தியேட்டர்களையும், சினிமாவையும் நம்பியுள்ள பல ஆயிரம் பேர் பாதிக்கப்படும் அபாயம் உள்ளது. ஜிஎஸ்டி வரி விதிப்பு குறித்து சில வாரங்கள் முன்பே நடிகர் கமல்ஹாசன் ஆதங்கம் வெளிப்படுத்தினார். தமிழ் திரையுலகில் இருந்து வெளியான முதல் வாய்ஸ் அவருடையது. வரி விகிதம் இப்படி இருந்தால் நான் திரையுலகை விட்டே வெளியேறுவதை தவிர வேறு வழியில்லை என்றும் அவர் கூறினார். அனைத்து மாநில மொழி படங்களுக்கும் ஒரே மாதிரி வரி என்பது நடைமுறைக்குக்கு மாறானது என்றார் கமல். இந்த நிலையில், தமிழ்நாடு திரைப்பட வர்த்தக சபை தலைவர் அபிராமி ராமநாதன் சென்னையில் முதல்வர் எடப்பாடி பழனிச்சாமி மற்றும் அமைச்சர் வேலுமணி ஆகியோரை சந்தித்து வரி குறைக்க கோரிக்கை மனு வழங்கினார். நிருபர்களிடம் பேசிய ராமநாதன் கூறுகையில், திரையரங்குகள் மீது மாநில அரசு கேளிக்கை வரியாக 30 சதவீதம் நிர்ணயித்துள்ளது. வாட் வரி 28 சதவீதம். எனவே 58 சதவீத வரியை செலுத்துவது மிகவும் கஷ்டம் என முதல்வரிடம் தெரிவித்தோம் என தெரிவித்தார். இதுகுறித்து டி.ராஜேந்தர் அளித்த பேட்டியில் கூறியதாவது: ஜிஎஸ்டி வரி குறித்து ரஜினி மவுனம் காக்கிறார். தமிழ் திரையுலகத்தை ஜிஎஸ்டி வரி பாதிக்கும். தான் சார்ந்த திரையுலகிற்கே குரல் கொடுக்காத ரஜினியா அரசியலுக்கு வந்து மக்களுக்காக குரல் கொடுப்பார். மக்களைச் சிரமப்படுத்துவதில் ஜி.எஸ்.டி.யில் பி.ஹெச்.டி. பெற்றிருக்கிறார் மோடி. மக்களுக்கு சேவை செய்ய அரசியல்வாதிகள் இருக்கிறார்களே, பிறகு திரையுலகம் மீது எதற்காக சேவை வரி விதிக்கப்படுகிறது என்று கேள்வி எழுப்பினார் டி.ராஜேந்தர்.


அதையும் தாண்டி புனிதமானது

கணவன் மனைவி புரிதல் பற்றிய படமாக உருவாகும் ‘அதையும் தாண்டி புனிதமானது’..! ‘அப்பா வேணாம்ப்பா’ இயக்குனரின் அடுத்த படம் பூஜையுடன் துவக்கம்..!

தனது முதல் படமான ‘அப்பா வேணாம்ப்பா’ என்கிற படத்தில் குடி குடியை கெடுக்கும் என்கிற சமூக விழிப்புணர்வு கருத்தை வலியுறுத்தி பாராட்டுக்களை பெற்றவர் நடிகரும் இயக்குனருமான வெங்கட்ரமணன். தற்போது தனது அடுத்த படமான ‘அதையும் தாண்டி புனிதமானது' என்கிற படத்திற்கு பூஜை போட்டுள்ளார் வெங்கட்ரமணன்.

கணவனுக்கும் மனைவிக்குமான புரிதல் எப்படி இருந்தால் வாழ்க்கை சிறப்பாக இருக்கும் என்கிற கருத்தை மையப்படுத்தி இந்தப்படத்தை இயக்குகிறார். முற்றிலும் புதுமுகங்கள் நடிக்கவுள்ள இந்தப்படம் முழுக்க கமர்ஷியல் படமாக உருவாக இருக்கிறது. இயக்குனர் வெங்கட் ரமணன்.. இசையமைப்பாளர் வி.கே.கண்ணன், ஒளிப்பதிவாளர் செல்வம், படத்தொகுப்பாளர் ராஜேஷ் கண்ணன் என முதல் பட கூட்டணியே இதிலும் தொடர்கின்றனர்.

இந்தப்படத்தில் என்ன சிறப்பம்சம் என்றால் சினிமாவை சாராத, அதேசமயம் சமூகத்தில் முக்கிய பொறுப்புகளில் இருக்கும் பத்து பேர் வெங்கட்ர மணனுடன் இணைந்து இந்தப்படத்தை தயாரிக்கின்றனர். படப்பிடிப்பை வரும் ஜனவரி மாதம் துவங்கி மே மாதம் படத்தை வெளியிட திட்ட மிட்டுள்ளார்கள்.


மொசூலில் குழந்தையுடன் வெடித்துச் சிதறிய தாய்... மனதை உலுக்கும் கொடூர சம்பவம்!

ஐஎஸ் தீவிரவாதிகளின் பிடியிலிருந்த மொசூல் நகரத்தை ஈராக் அரசு இன்று மீட்டது. போர் உக்கிரமடைந்ததால் அங்கிருந்த மக்கள் வெளியேற்றப்பட் டனர். அப்படி வெளியேற்றப்படும்போது, தற்கொலைப் படையைச் சேர்ந்த பெண் தன் குழந்தை கையில் வைத்திருந்தபடியே வெடியை இயக்கச் செய்து இறந்துள்ளார். கையில் இருந்த அவர் குழந்தையும் இந்த சம்பவத்தில் வெடித்துச் சிதறியது. இப்படி அவர் செய்வதற்கு சில கணங்களுக்கு முன்னர் எடுக் கப்பட்ட போட்டோ தற்போது வெளியாகியுள்ளது. இந்த தற்கொலைப் படை தாக்குதலால் இரண்டு ஈராக் ராணுவ வீரர்களும் மரணமடைந்துள்ளதாக தக வல் வந்துள்ளது. 15 லட்சத்துக்கும் அதிகமானோர் வசித்து வந்த மொசூல் நகரை ஐஎஸ் தீவிரவாதிகள் 3 ஆண்டுகளுக்கு முன்பு கைப்பற்றிக்கொண்டனர். இதையடுத்து, கடந்த ஆண்டு அக்டோபர் மாதம், மொசூல் நகரை மீட்க அமெரிக்கா தலைமையிலான கூட்டுப் படையினரின் உதவியுடன்தீவிர தாக்குதலை ஈராக் ராணு வம் தொடங்கியது. இந்தப் போரினால் உயிர் பிழைப்பதற்காக 9 லட்சம் மக்கள் வேறு இடங்களுக்குப் புலம் பெயர்ந்தனர். இந்நிலையில் ஐஎஸ் பயங்கர வாதிகளுக்கும் இவர்களுக்கும் நேற்று உச்சக்கட்ட போர் நடந்தது. இதில் ஈராக் ராணுவம், மொசூல் நகரை ஐஎஸ் பயங்கரவாதிக ளிடமிருந்து முற்றிலுமாக கைப்பற்றியது.